**ការសម្ភាសរបស់អ្នកមីងខេន គឹមហ៊ាង**

ក៖ អ្នកសម្ភាសឈ្មោះជាង ស៊ីអ៊ាវ ​ ខ៖ អ្នកទទួលការសម្ភាសឈ្មោះខេន គឹមហ៊ាង។

 ការសង្ខេបប្រវត្តិរបស់អ្នកមីងខេន គឹមហ៊ាង

 អ្នកមីងខេន គឹមហ៊ាងមានអាយុ៥៧ ឆ្នាំនៅក្នុងឆ្នាំ២០២០ មានភេទស្រី ទីលំនៅបច្ចុប្បន្ននៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីង ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយ ពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតាជាពិសេសប្រវត្តិរបស់មីងទុកអោយកូនៗរបស់មីងបានស្គាល់ហ្នឹងបានដឹង ចឹងសំរាប់មីងយល់ព្រមដើម្បីអោយខ្ញុំដាក់ការសម្ភាសទាំងអស់ហ្នឹងទៅក្នុងវេបសាយសាលាទេមីង?

ខ៖ ចា៎!

ក៖ បាទមីងសុំនិយាយរៀងលឺតិចហាសណាស់មីងបាទចឹងសំរាប់ខ្ញុំជាអ្នកសម្ភាសមីងខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសមីងគឺនៅថ្ងៃទី២៥ ខែ៥ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់មីងឈ្មោះពេញរបស់មីងត្រូវហ្នឹងអត្តសញ្ញាណប័នរឺមួយក៏បញ្ជីជាតិហាសឈ្មោះអីគេមីង?

ខ៖ ខេន គឹមហ៊ាងណុង។

ក៖ ខេន គឹមហ៊ាងណេះមីង?

ខ៖ ហ្នឹងហើយ!

ក៖ ចុះមានឈ្មោះហៅក្រៅអត់មីង?

ខ៖ អត់មានទេ។

ក៖ ចុះកាលពីក្មេងធ្លាប់មាននរណាគេហៅឈ្មោះមីងអីផ្សេងអត់មីង?

ខ៖ អត់មានផង។

ក៖ អូ៎បាទមីងចុះមីងសព្វថ្ងៃមីងអាយុប៉ុន្មានទៅមីង?

ខ៖ ហាប្រាំពីរ។

ក៖ ហាសិបប្រាំពីរឆ្នាំណេះមីង?

ខ៖ ហ្នឹងហើយ!

ក៖ ចុះមីងអើកើតនៅថ្ងៃខែឆ្នាំណាមីងចាំអត់?

ខ៖ ដូចមួយពាន់ប្រាំបួនរយហុកបួនចឹងហើយ!

ក៖ ឆ្នាំមួយពាន់ប្រាំបួនរយហុកបួនណេះមីង?

ខ៖ ហ្នឹងហើយ!

ក៖ ចុះអាថ្ងៃខែមីងអត់ចាំទេណេះមីងណេះ?

ខ៖ អត់ចាំទេ។

ក៖ អូ៎បាទមីង!

ខ៖ កាលជំនាន់ណុងអត់បានចាំទេកាលណុងវឹកណុងហោស!

ក៖ បាទមីងចុះមីងអ្នកស្រុកកើតនៅណាមីង?

ខ៖ ស្រុកកើតនៅគៀនជ្រៃហ្នឹង!

ក៖ នៅហ្នឹងម៉ងហោសមីងហោស?

ខ៖ ហ្នឹងហើយ!

ក៖ អូ៎ចុះមីងគិតថាអើឆ្នាំច័ន្ទគតិជូត ឆ្លូវ ខាល ថោះមីងឆ្នាំអីគេមីង?

ខ៖ ឆ្នាំរោង។

ក៖ ឆ្នាំរោងណេះមីងណេះ?

ខ៖ ហ្នឹងហើយ!

ក៖ បាទមីងចុះអើមីងមានបងប្អូនបង្កើតចំនួនប៉ុន្មាននាក់មីង?

ខ៖ ទាំងអស់ប្រាំបីនាក់។

ក៖ ប្រាំបីនាក់ហោស?

ខ៖ ហ្នឹងហើយប៉ុន្តែប្អូនពៅហ្នឹងស្លាប់ហើយតាំងពីអាយុម៉្ភៃឆ្នាំម៉្លេស។

ក៖ អូ៎បាទមីងប៉ុន្តែឥឡូវអើនៅប៉ុន្មាននាក់មីង?

ខ៖ ឥឡូវហ្នឹងនៅមើលនៅប្រុសអើនៅប្រុសពីរអើនៅប្រុសមួយចឹងហើយនៅប្រុសមួយស្រីបី។

ក៖ អូ៎ប្រុសមួយស្រីបី?

ខ៖ ហ្នឹងហើយ!

ក៖ ប៉ុន្តែទាងអស់ប៉ុន្មាននាក់មិញមីង?

ខ៖ ទាំងអស់ប្រាំបីនាក់។

ក៖ ស្លាប់បួនចឹង?

ខ៖ ហ្នឹងហើយស្លាប់អស់បួនហើយ!

ក៖ អូ៎!

ខ៖ ស្លាប់អស់ប្រុសបីស្រីមួយ។

ក៖ អូ៎បាទមីងបាទចុះមីងគិតថាបួននាក់ហ្នឹងមីងកូនទីប៉ុន្មានទៅមីង?

ខ៖ ខ្ញុំកូនទីប្រាំពីរ។

ក៖ អូ៎មីងបន្ទាប់ពៅហើយហ្នឹង?

ខ៖ ហ្នឹងហើយ!

ក៖ អូ៎ចុះបួននាក់ដែរស្លាប់ហ្នឹងបងៗទីប៉ុន្មានខ្លះទៅមីង?

ខ៖ បងគេបង្អស់មួយហើយហ្នឹងបងទីមួយហើយហ្នឹងបងទីបី ទីបីមួយទីបួនមួយ។

ក៖ អូ៎!

ខ៖ មើលឆ្នាំមមីមួយឆ្នាំឆ្លូវមួយ។

ក៖ អូ៎បាទមីងបាទ!

ខ៖ ចា៎អាពៅគេឆ្នាំកោបងស្រីឆ្នាំកោដែរ។

ក៖ អូ៎បាទមីងចុះអើមីងអាចប្រាប់ឈ្មោះបងៗរបស់មួយក៏ប្អូនរបស់មីងថាពួកគាត់ឈ្មោះអីខ្លះបានទេមីង?

ខ៖ បានតើ!

ក៖ បងរបស់មីងដែរស្លាប់ហ្នឹងមីងចាំឈ្មោះគាត់អត់?

ខ៖ ចាំតើ!

ក៖ គាត់ឈ្មោះអីខ្លះទៅមីង?

ខ៖ ឈ្មោះអើខេន ឈន។

ក៖ អូ៎ហ្នឹងបងគេបង្អស់ហើយណេះមីងណេះ?

ខ៖ ហ្នឹងហើយ!

ក៖ ដែរស្លាប់?

ខ៖ ហ្នឹងហើយ!

ក៖ ចុះគាត់កើតអីបានគាត់ស្លាប់មីង?

ខ៖ គាត់ឈឺអីចាស់គាត់ចាស់ហើយអាយុចិតជាងហើយហ្នឹង!

ក៖ អូ៎គាត់ទើបស្លាប់ហ្នឹងតើហីមីង?

ខ៖ ហ្នឹងហើយគាត់ទើបស្លាប់ឆ្នាំទៅហ្នឹង!

ក៖ អូ៎!

ខ៖ គាត់កើតរោគជំងឺសួត។

ក៖ អូ៎បាទមីងចុះទីពីរមីង?

ខ៖ ទីពីរនៅរស់ទេ។

ក៖​ អូ៎ចុះទីពីរឈ្មោះអីគេមីង?

ខ៖ ចា៎!

ក៖ ទីពីរឈ្មោះអីគេទៅ?

ខ៖ ខេនហាន។

ក៖ ខេនហាន?

ខ៖ ហ្នឹងហើយ!

ក៖ អូ៎ចុះគាត់នៅណាមីងឥឡូវ?

ខ៖ នេះផ្ទះគាត់នៅក្រោយខាងនេះ។

ក៖ អូ៎គាត់មានកូនមានចៅចឹងហាសណេះមីង?

ខ៖ ហ្នឹងហើយមានកូនចៅបែកអស់ហើយ!

ក៖ អូ៎ចុះទីបីមីង?

ខ៖ ទីបីខេនហ៊ាន។

ក៖ គាត់ក៏ស្លាប់ដែរ?

ខ៖​ អត់ស្លាប់ទេនៅរស់តើនៅស្រែហោស!

ក៖ អូ៎គាត់នៅ?

ខ៖ ហ្នឹងហើយ!

ក៖ គាត់ធ្វើស្រែចំការណេះមីងណេះ?

ខ៖ ហ្នឹងហើយធ្វើស្រែចំការ។

ក៖ អូ៎ចុះទីបួនមីង?

ខ៖ ទីបួនស្លាប់ដែរ។

ក៖ ​គាត់ឈ្មោះអីគេមីង?

ខ៖ ខេនពេជ្រ។

ក៖ ចុះគាត់ស្លាប់ដោយសារអីទៅមីង?

ខ៖ ស្លាប់ដោយសារកាលណុងឈឺអីឈឺដូចមេរោគពិសក្នុងចឹងហាស!

ក៖ បាទមីងបាទ!

ខ៖ ចា៎នៅស្រែគាត់នៅស្រែហោស!

ក៖ អូ៎ចុះទីប្រាំ?

ខ៖ ទីប្រាំណុងគាត់នៅបាត់ដំបងនៅរស់ទេ។

ក៖​ អូ៎គាត់ធ្វើអីគេនៅណុងមីង?

ខ៖ ធ្វើស្រែចំការដែរណុង។

ក៖ អូ៎បាទ!

ខ៖ ណុងឈ្មោះខេនន័ល។

ក៖ ខេនន័ល?

ខ៖ ហ្នឹងហើយ!

ក៖ ចុះអើទីប្រាំមួយមីង?

ខ៖ ទីប្រាំមួយហ្នឹងឆ្នាំកោស្លាប់ដែរ។

ក៖ អូ៎!

ខ៖ ស្រីខេន ខេនហេង។

ក៖ គាត់ស្លាប់ដោយសារអីមីង?

ខ៖ ឈឺដែរ។

ក៖ អូ៎ចុះបន្ទាប់មកមីង?

ខ៖ ហ្នឹងហើយ!

ក៖ មីងហើយចុះកូនពៅ?

ខ៖ កូនពៅស្លាប់ចាញ់នៅចំការលើហោសវាទៅលើហោស!

ក៖ អូ៎!

ខ៖ នៅអ៊ីរាកត្នោតហោសនៅព្រះគុកហោស!

ក៖ បាទមីងចឹងមានន័យថាដល់ពេលទល់ឥឡូវមីងពៅគេវិញ?

ខ៖ ចា៎!

ក៖ អូ៎បាទមីងចុះមីងគិតថាមីងធ្លាប់មានជាអនុស្សាវរីយ៍អី មីងធ្លាប់មានជាអនុស្សាវរីយ៍អីជាមួយប្អូនៗរឺមួយក៏បងរបស់មីងកាលនៅក្មេងៗធ្លាប់មានទេមីង?

ខ៖ មានតើ!

ក៖ ធ្លាប់ធ្វើអីគេខ្លះជាមួយគាត់ចឹងហាសណាស់?

ខ៖ ហ្នឹងហើយគាត់មាននិយាយជាមួយគាត់លេងដូចថាស្រឡាញ់បងស្រឡាញ់ប្អូនចឹងហាស មិនដែរទៅមានខុសទាស់អីជាមួយបងប្អូនទេទាំងអស់ហ្នឹង!

ក៖ អូ៎បាទមីងបាទចុះធ្លាប់ធ្វើស្រែធ្វើអីជាមួយគា្នអត់បងអើមីង?

ខ៖ ទេដល់ពេលចឹងគាត់មានប្រពន្ធមានអីអស់បែកពីគ្នាអស់ហើយ!

ក៖ អូ៎!

ខ៖ នៅតែខ្ញុំនេះនៅជាមួយម៉ែឪចឹងហាស!

ក៖ អូ៎!

ខ៖ ឆ្នាំដាច់ចិតប្រាំបួនហ្នឹងហាស!

ក៖ បាទមីងបាទចុះមីងគិតថាឪពុករបស់មីងឈ្មោះអីគេមីងមិញមីង?

ខ៖ ភឿន ខេន។

ក៖ ខឿន ថេន?

ខ៖ ភឿនខេន។

ក៖ ភឿនខេន?

ខ៖ ចា៎!

ក៖ អូ៎ចុះម្ដាយរបស់មីង?

ខ៖ ឡាយទូច។

ក៖ ឡាយទូចចុះឪពុករបស់មីងកាលគាត់នៅរស់គាត់គាត់នៅរស់តើហីមីងហេស?

ខ៖ គាត់ខូចបាត់ហើយ!

ក៖ អូ៎!

ខ៖ តាំងពីប៉ែត្របួនម៉េសប៉ែត្រប្រាំម៉េស។

ក៖ ប៉ុន្តែម្ដាយរបស់មីងនៅរស់?

ខ៖ ខូចទាំងអស់គា្ន។

ក៖ អូ៎ចុះឪពុករបស់មីងកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅមីង?

ខ៖​ គាត់មានធ្វើអីធ្វើតែស្រែចំការតិចតួចរួចទៅហើយហ្នឹងដាក់ទ្រូដាក់ឡបអីជំនាន់ណុងហោស!

ក៖ អូ៎បាទមីងបាទចុះម្ដាយរបស់មីងវិញគាត់ធ្វើអីគេទៅ?

ខ៖ គាត់ធ្វើមេផ្ទះចឹងទៅជួយធ្វើស្រែធ្វើចំការប្ដីហ្នឹងហាសឪពុកខ្ញុំហ្នឹងហាស!

ក៖ អូ៎បាទមីងបាទចុះឪពុកម្ដាយមីងគាត់ស្លូតរឺមួយក៏កាចមីង?

ខ៖ គាត់ស្លូតហាសអត់ចេះនេះទេប៉ុនគ្រាន់ថាគាត់ពិសារស្រាអីចឹងទៅមកវិញអ្នកផ្ទះហ្នឹងក៏អត់រករឿងគាត់អីចឹងដែរគាត់ឡើងគាត់សំរានហោសគាត់ស្លូតណាស់។

ក៖ អូ៎បាទមីងបាទចុះអើឪពុករបស់មីងគាត់ធ្លាប់ប្រាប់ពីប្រវត្តិកាលគាត់នៅក្មេងទៅមីងអត់?

ខ៖ ដូចអត់ដែរនិយាយអីផងគ្រាន់ថាជំនាន់មុនគាត់នៅគាត់មានប្រពន្ធពីរបីចឹងហាស!

ក៖ អូ៎!

ខ៖ ប៉ុនប្រពន្ធគាត់ស្លាប់ដល់ពេលចឹងគាត់ណោះគាត់ទៅដាក់ឈើអ៊ីលើអ៊ីណាណីហោសអ៊ីស្រុកផ្នងស្រុកអីណាណោះប្រាប់ខ្ញុំហាស!

ក៖ បាទមីងបាទ!

ខ៖ រួចដល់ពេលចឹងគាត់ថាអើមានស្អីណាណីមានដូចថាទឹកជំនាន់មកចឹងមានទឹកហូរចងក្បាលអីមិនទាន់ចឹងអណ្ដែតអស់ចឹងចេះនិយាយប្រាប់ខ្ញុំទៅជំនាន់យើងអើយើងអត់ដឹងហោស!

ក៖ បាទមីងចុះម្ដាយរបស់មីងវិញគាត់ធ្លាប់ប្រាប់អីខ្លះទៅមីងអត់?

ខ៖ គាត់មិនដែរប្រាប់អីទេព្រោះអីគាត់នៅស្រុកហ្នឹងដែរ។

ក៖ អូ៎បាទមីងបាទចុះអើយាយតាខាងឪពុកឈ្មោះអីគេមីង?

ខ៖ យាយតាខាងឪពុកហោសឈ្មោះតាធឿនយាយហែម។

ក៖ ចុះយាយតាខាងម្ដាយ?

ខ៖ យាយតាខាងម្ដាយយាយអៀម។

ក៖ ប៉ុន្តែពយកគាត់ទាំងអស់ពួកគាត់អ្នកស្រុកក្នុងហ្នឹងមែនទេមីង?

ខ៖ ហ្នឹងហើយនៅហ្នឹងទាំងអស់ហ្នឹង!

ក៖ អូ៎បាទមីងបាទចុះអើមីងមករស់នៅហ្នឹងអស់រយះពេលប៉ុន្មានឆ្នាំហើយមីង?

ខ៖ គិតទៅខ្ញុំកើតនៅហ្នឹងម៉ងគិតទៅហាសិបឆ្នាំជាងហើយ!

ក៖ អូ៎ចឹងហោសមីង?

ខ៖ នៅហ្នឹងម៉ងចា៎!

ក៖ អូ៎បាទមីងចុះអើមីងមានបងប្អូនកូនចៅកូនក្មួយណាដែរទៅរស់នៅខេត្តផ្សេងអត់មីង?

ខ៖ មានបងម្នាក់បងប្រុសម្នាក់ហ្នឹងឆ្នាំរកាហ្នឹងទៅនៅ..។

ក៖ ទៅនៅ..?

ខ៖ បាត់ដំបង។

ក៖ នៅបាត់ដំបងណេះមីងណេះ?

ខ៖ ចា៎!

ក៖ អូ៎បាទមីងចុះអើមីងមានកូនក្មួណាដែរទៅរកធ្វើការនៅថៃនៅកូរ៉េនៅវៀតណាមអីអត់មីង?

ខ៖ ខ្ញុំមានកូនមួយនៅយកប្ដីនៅកូរ៉េតើ!

ក៖ យកប្ដីនៅកូរ៉េហោសមីងហោស?

ខ៖ ហ្នឹងហើយ!

ក៖ អូ៎ចុះឥឡូវសព្វថ្ងៃគាត់នៅកូរ៉េហ្នឹងហោសមីង?

ខ៖ ហ្នឹងហើយនៅកូរ៉េតើ!

ក៖ មានចៅមានអីទៀតទៅ?

ខ៖ ហ្នឹងហើយបានកូនពីរហើយ!

ក៖ អូ៎បាទមីងបាទចុះមីងគិតថាចឹងសំរាប់ស្វាមីរបស់មីងឈ្មោះអីគេមីង?

ខ៖ ភួងថា។

ក៖ ភួងថា?

ខ៖ ហ្នឹងហើយ!

ក៖ ចុះអើគាត់សព្វថ្ងៃគាត់ធ្វើអីគេទៅមីង?

ខ៖ ធ្វើស្រែចំការតិចតួចហ្នឹង!

ក៖ អូ៎គាត់អ្នកធ្វើចឹងណេះមីងណេះ?

ខ៖ ហ្នឹងហើយ!

ក៖ អូ៎បាទមីងចុះអើមីងគិតថាអើចឹងសំរាប់ដូចជាមីងមានកូនប៉ុន្មាននាក់មីងសព្វថ្ងៃ?

ខ៖ បួននាក់។

ក៖ បួននាក់ណេះមីងណេះ?

ខ៖ ហ្នឹងហើយ!

ក៖ ចុះអើកូនរបស់មីងប៉ុនៗណាទៅមីង?

ខ៖ កូនខ្ញុំសុទ្ធតែ..។

ក៖ មានគ្រួសារអស់ហើយណេះមីងណេះ?

ខ៖ មានអស់ហើយនៅសល់អាពៅមួយអាយុម៉្ភៃ។

ក៖ ចុះកូនបងគាត់ឈ្មោះអីហើយគាត់នៅណាទៅមីង?

ខ៖ ឈ្មោះថាចន្ធូនៅកូរ៉េហោស!

ក៖ អូ៎គាត់មានប្ដីនៅកូរ៉េហ្នឹងហោសមីង?

ខ៖ ហ្នឹងហើយចា៎!

ក៖ អូ៎ចុះអើគាត់ធ្វើការអីនៅកូរ៉េជាមួយស្វាមីគាត់មីង?

ខ៖ អត់មានធ្វើអីផងមើលតែកូន។

ក៖ អូ៎ចុះអើបងបន្ទាប់ទៀតមីងកូនបន្ទាប់មីងកូនបន្ទាប់..?

ខ៖ កូនបន្ទាប់នេះមកធ្វើរោងចក្រនៅហ្នឹងកំពង់ចាមហ្នឹង!

ក៖ អូ៎បាទមីងចុះគាត់មានគ្រួសារហើយណេះមីង?

ខ៖ មានហើយតើប្ដីវាធ្វើជាងឡាននៅសួងហោស!

ក៖ អូ៎បាទមីងបាទចុះទីបីមីង?

ខ៖ ទីបីវាធ្វើរោងចក្រដែរពីរនាក់ប្ដីប្រពន្ធ។

ក៖ អូ៎បាទមីងបាទចុះមីងគិតថាកូនពៅនៅជាមួយមីងឥឡូវហ្នឹង?

ខ៖ ហ្នឹងហើយវាទៅកញ្ចក់នៅភ្នំពេញឥឡូវ។

ក៖ អូ៎គាត់ទៅរៀនកាត់កញ្ចក់នៅភ្នំពេញហោស?

ខ៖ ហ្នឹងហើយ!

ក៖ ចឹងមានន័យថាមីងរាល់ថ្ងៃមីងនៅជាមួយតាយាយទៅ?

ខ៖ នៅជាមួយតាយាយហើយមើលចៅ។

ក៖ ចៅប៉ុន្មាននាក់ទៅមីង?

ខ៖ ចៅមើលពីរនាក់។

ក៖ តែពីរនាក់ណេះមីង?

ខ៖ ហ្នឹងហើយ!

ក៖ អូ៎ចុះមីងគិតថាចឹងមីងកាលមីងការជាមួយពូមីងការអស់រយះពេលប៉ុន្មានឆ្នាំហើយមីង?

ខ៖ គិតទៅតាំងពីប៉ែត្រប្រាំមួយម៉េស។

ក៖ កូនមីងឥឡូវអាយុប៉ុន្មានហើយកូនបង?

ខ៖ កូនបងអាយុសាមមួយហែងសាមពីរទេនេះមើលឆ្នាំម៉្សាញ់ហោស!

ក៖ ឆ្នាំម៉្សាញ់ណេះមីង?

ខ៖ ហ្នឹងហើយ!

ក៖ ប៉ែត្រប្រាំបួនប៉ែត្រប្រាំបួនសាមមួយមីង ចុះអើមីងគិតថាចឹងមីងការហ្នឹងមីងនៅទំនេរពោះសិន?

ខ៖ ចា៎!

ក៖ ទំនេរពោះប៉ុន្មានទំនេរពោះពីរឆ្នាំណេះមីងណេះ?

ខ៖ ហ្នឹងហើយ!

ក៖ អូ៎បាទមីងចុះមីងគិតថាអើពេលដែរមីងការជាមួយពូហ្នឹងដូចជាមីងចិត្តចង់រៀបដោយខ្លួនឯងរឺមួយក៏ឪពុកម្ដាយជាអ្នករៀបចំអោយមីងពេលណុង?

ខ៖ ស្រឡាញ់គា្នដោយខ្លួនឯងម៉ង។

ក៖​ អូ៎ចឹងហោសមីង?

ខ៖​ ចា៎!

ក៖ អូ៎ចឹងដល់ពេលហើយឪពុកម្ដាយជាអ្នករៀបចំអោយយើងទៅ?

ខ៖ ចា៎!

ក៖ ចុះពេលហ្នឹងដូចជាមីងស្គាល់ពូពីមុននៅមីងអាពេលដែរយើងស្រឡាញ់គា្ន?

ខ៖ នៅស្រុកជាមួយគា្នតើ!

ក៖​ អូ៎ប៉ុន្តែយើងធ្លាប់មានជាអនុស្សាវរីយ៍អីដើរលេងអីជាមួយគា្នអីអត់?

ខ៖ អត់ទេមិនដែរផង។

ក៖​អត់ទេណេះមីងណេះ?

ខ៖ ចា៎!

ក៖ អូ៎បាទមីងចុះមីងគិតថាអើកាលមីងការហ្នឹងមីងដូចជាមានថ្លៃជំនូនដូចគេហៅថ្លៃទឹកដោះអីមានទេមីង?

ខ៖ កាលណុងលុយថោកបួនប្រាំប្រាំមួយពាន់ណុង។

ក៖ អូ៎!

ខ៖ ជំនាន់ណុងហោស!

ក៖ បាទមីងបាទ!

ខ៖ លុយថ្លៃ។

ក៖ លុយវាថ្លៃណេះមីងណេះ?

ខ៖ បង្គាប់បានប្រាំប្រាំមួយពាន់លុយខ្មែរណុងមិនដូចជំនាន់ឥឡូវណា។

ក៖ បាទមីងបាទចុះមីងគិតថាចឹងសំរាប់ដូចជាមីងធ្លាប់បានរៀនទេមីង?

ខ៖ ខ្ញុំរៀនបានថ្នាក់ទីបួន។

ក៖ បានថ្នាក់ទីបួនណេះមីងណេះ?

ខ៖ ហ្នឹងហើយ!

ក៖ កាលណុងមីងរៀននៅណាមីង?

ខ៖ រៀននៅសាលាហ្នឹងដើមអំពិលហ្នឹង!

ក៖ អូ៎ចុះកាលមីងរៀនហ្នឹងមីងធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអីទេមីង?

ខ៖ មានប៉ុនគេបែកទៅនៅឆ្ងាយៗអស់ទៅដូចអាហ័ងអីណុងកូនតូចៗហោស!

ក៖ បាទមីងបាទបែកគា្នទៅនៅឆ្ងាយៗណេះមីងណេះ?

ខ៖ សុទ្ធតែបែកឆ្ងាយៗអស់ហើយ!

ក៖ អូ៎បាទមីងចុះអើមីងគិតថាចឹងដូចជាសំរាប់មីងអើមានអើលក្ខណៈថាមីងធ្លាប់បានរៀនភាសាអីផ្សេងក្រីពីភាសាខ្មែរអីទេមីង?

ខ៖ អត់ផងជំនាន់ណុងមិនទាន់បានរៀនផងណុង។

ក៖ មីងរៀនតែភាសាខ្មែរទេណេះ?

ខ៖ អត់ទេណុងហើយ!

ក៖ អូ៎បាទមីងចុះមីងស្រែចំការមីងធ្លាប់ធ្វើទេមីង?

ខ៖ ខ្ញុំធ្វើតើ!

ក៖ ហើយ..?

ខ៖ ធ្វើស្រែប្រាំងហ្នឹង!

ក៖ អូ៎!

ខ៖ ចំការអត់ដែរទេ។

ក៖ ប៉ុន្តែរាល់ថ្ងៃមីងនៅតែធ្វើចឹងណេះមីងណេះ?

ខ៖ ហ្នឹងហើយឥឡូវនៅដាំឈូក។

ក៖ អូ៎បាទមីងអូ៎រាល់ថ្ងៃមីងដាំឈូកហេស?

ខ៖ ហ្នឹងហើយ!

ក៖ ស្រែនៅក្នុងស្រែហ្នឹង?

ខ៖ ដាំប្រាំងយើងនៅជិតបឹងហ្នឹង

ក៖ អូ៎ដាំច្រើនហេស?

ខ៖ ឆ្នាំទៅអត់បានអត់មានទឹកដាក់ហោស!

ក៖ អូ៎!

ខ៖ រីងអស់ទៅយើងដាំអត់សូវមានទឹកដាក់។

ក៖ ចុះចឹងយើងដាំអត់ចឹងឆ្នាំហ្នឹងយើងអត់ដាំទេ?

ខ៖ ឆ្នាំហ្នឹងដាំប៉ុនវាអត់បាន។

ក៖ អត់បានផលទេ?

ខ៖ ឆ្នាំទៅដាំបានជិតពីរពាន់ដែរដល់ពេលឆ្នាំអត់បានសោះខានព្រោះអី..។

ក៖ ពីរពាន់ឈូករឺក៏ពីរពាន់ដុល្លា?

ខ៖ ពីរពាន់ដុល្លាណុងហាស!

ក៖​ អូ៎បានច្រើនហាសមីង?

ខ៖ ប៉ុនគ្រាន់ថាវាដល់ពេលឆ្នាំហ្នឹងអត់មានទឹកដាក់ត្រូវអត់អត់បានសោះខាតពេលហើយទាល់តែបុកអណ្ដូងបានបាន។

ក៖ អូ៎!

ខ៖ ព្រោះទឹកហ្នឹងវារាក់ទៅឥឡូវហោស!

ក៖ បាទមីងតែឈូកហ្នឹងអើដាំច្រើនហោសមីង?

ខ៖ ដាំតែពីរបីពាន់កូនណុងហាស!

ក៖ អូ៎បាទមីងចុះភាគច្រើននៅស្រែធ្វើអីគេមីងស្រែប្រាំង?

ខ៖​ អត់មានធ្វើអីផងទំនេរ។

ក៖ ប៉ុន្តែអើមីងធ្វើស្រែប្រាំងដែរមែនទេមីង?

ខ៖ ធ្វើតើប្រាំងក៏មានស្រែក្រោមហោស!

ក៖ ប៉ុន្តែភាគច្រើនមីងធ្វើអីគេមីងធ្វើភ្ជួររាស់ច្រូតកាត់អីចឹងហាសណេះមីង?

ខ៖ ឥឡូវ..។

ក៖ ពេលរដូវ..?

ខ៖ ឥឡូវអត់មានចាំយើងពិបាកបាចគ្រាន់តែយើងភ្ជួររាស់ទៅបាចតែម៉ង។

ក៖ អូ៎ស្រួលហាសណេះមីង?

ខ៖ រួចទៅដូចថាយើងនេះយើងជួលអាម៉ាស៊ីនច្រូតគេហោសក៏បានហើយហ្នឹងម៉ាស៊ីបូតឥឡូវច្រើនគេធ្វើចឹង។

ក៖ ឥឡូវគេប្រើម៉ាស៊ីទាំងអស់ណេះមីង?

ខ៖ ហ្នឹងហើយ!

ក៖ អូ៎ស្រួល។

ខ៖ អូ៎បើជំនាន់មុនខ្ញុំវេទនាណាស់ទៅដកទៅដករួចរែកកណ្ដាប់យកមកយកស្ទូងជួលគេស្ទុងផងអីផង។

ក៖ បាទមីង!

ខ៖ ដល់ពេលឥឡូវស្រួលមួយចប់។

ក៖ អូ៎ចឹងយើងមិនបាច់ជួលគេក៏បានអោយតែយើងមានលុយ?

ខ៖ ចា៎!

ក៖ យើងម៉ៅណេះ?

ខ៖ យើងជួលគេយើងខាត។

ក៖ អូ៎បាទ!

ខ៖ ដល់ពេលយើងមានកំលាំងទៅយើងធ្វើខ្លួនឯងខ្លះទៅ។

ក៖ បាទមីងបាទ!

ខ៖ បើថាច្រើនពេកទៅយើងជួលគេខ្លះទៅ។

ក៖​ អូ៎!

ខ៖ យើងជួលគេច្រូតទៅអោយម៉ាស៊ីនគេបោកទៅដាក់កៀនផ្ទះមក។

ក៖ អូ៎បាទមីងបាទចុះមីងគិតថាចឹងដូចជាអើចឹងចំការមីងអត់ដែរធ្វើទេណេះមីងណេះ?

ខ៖ អត់ផង។

ក៖ លក់ដូរអីមីងធ្លាប់លក់ដូរពីមុនទេមីង?

ខ៖ អត់ដែរទេពីមុនដើរលក់ពីមុនដំបូងបង្អស់កាលពីមុនកូនពីរហ្នឹងដើរលក់ត្រីលក់អីចឹងហាសទៅផ្សារចឹងហាស!

ក៖ បាទមីងបាទ!

ខ៖ រួចដល់ពេលឥឡូវអត់ដែរបានដើរទៅលក់ទេ។

ក៖ អូ៎កើតអីយើងមានចៅមានអីខ្ចិលទៅ?

ខ៖ ដល់ពេលហ្នឹងហើយមើលក្មេងៗនៅផ្ទះហ្នឹង!

ក៖ អូ៎បាទមីងចុះមីងធ្លាប់ចិញ្ចឹមសត្វពីមុនអត់មីងមាន់ ទា ជ្រូក គោ ក្របី?

ខ៖ កាលមុនចិញ្ចឹមគោដែរតើដល់ពេលចឹងវាពិបកាស្មៅពេកហើយណាមួយដល់ពេលទឹកឡើងមកពិបាកចឹងនៅទៅដេករោងស្រែចឹងយើងពិបាកចឹងហាស!

ក៖ បាទមីង!

ខ៖ ដល់ពេលចឹងឈប់ចិញ្ចឹមទៅណាមួយហត់ទៅច្រូតស្មៅដល់ភ្នំហាន់ជ័យអីចឹងហាស!

ក៖ បាទមីងបាទ!

ខ៖ បើកកាណូតបើកអីចឹងមើលទៅពិបាកហាសឈប់ចិញ្ចឹមម៉ងទៅ។

ក៖ ​អូ៎បាទមីងចុះមីងគិតថាចឹងសំរាប់ដូចជាជីវិតរបស់មីងមានអើធ្វើធ្វើការងារអីគេខ្លះទៅមីងតាំងពីក្មេងរហូតមកដល់ឥឡូវហាសមីង?

ខ៖ មានធ្វើអីមានតែធ្វើស្រែចំការហ្នឹង!

ក៖ អូ៎ចុះកាលនៅក្មេងមីងនៅជាមួយឪពុកម្ដាយមីងធ្វើស្រែចំការដែរ?

ខ៖ ចា៎!

ក ដល់ពេលណាដែរមូងចាប់ផ្ដើមលក់ដូរមីងវ័យប៉ុណ្ណាទៅ?

ខ៖ ខ្ញុំទាល់តែមានប្ដីហោសបានទៅលក់ត្រីលក់អីចឹងទៅបានថាមួយឆ្នាំពីរខ្ញុំឈប់លក់ទៀតទៅ។

ក៖ អូ៎បាទមីងបាទចុះចឹងមីងគិតថាចឹងសំរាប់ដូចជាទាក់ទងពីជីវិតរបស់មីងវិញមានការផ្លាស់ប្ដូរអីមីងតាំងពីក្មេងរហូតមកដល់ហាសមីង?

ខ៖ ដូចថាគ្រាន់ថាពេលយើងពីក្មេងយើងមានកំលាំងមានអីយើងចេះតែធ្វើដល់ពេលឥឡូវណាមួយឡើងឈាមផងអីផងដែរហ៊ានទៅឆ្ងាយចឹងណាស់។

ក៖ អូ៎បាទមីងចុះមីងគិតថាកាលមីងនៅជាមួយឪពុកម្ដាយហ្នឹងមីងនៅជាមួយក្រុមគ្រួសារមានប្ដីមួយណាស្រួលរស់នៅជាង?

ខ៖ នៅជាមួយឪពុកម្ដាយវាស្រួលជាងដឹងថាពីការងារយើងមកដល់ផ្ទះបាយឆ្អិនស្រាប់អីស្រាប់ចឹងហាស!

ក៖ បាទមីងបាទ!

ខ៖ ដល់ពេលយើងមានប្ដីទៅគិតគ្រប់កន្លែងចឹងណាមួយកូនផងអីចឹងហាសឈឺជា គ្រប់កន្លែងចឹងយើងមានចិត្តពិបាកហើយដូចថាកាលពីជំនាន់នៅជាមួយម្ដាយយើងដឹងតែរកធ្វើមកបានអោយលុយមកអោយម្ដាយ។

ក៖ បាទមីងបាទ!

ខ៖​ ដល់ពេលមានប្ដីមានប្រពន្ធទៅមានកូនទៅនឹកដល់កូនឈឺជាយប់ព្រលប់ដេកមិនលក់។

ក៖ អូ៎!

ខ៖ ណាមួយនឹកឃើញសព្វគ្រប់ហើយ!

ក៖ បាទមីងបាទត្រូវចុះចឹងមីងគិតថាម្ហូបអីគេដែរមីងចូលចិត្តហូបមីង?

ខ៖ អើធម្មតាស្អីក៏ចូលចិត្តដែរ។

ក៖ ចឹងហោស?

ខ៖ មានតែសំលកកូរហ្នឹង!

ក៖ អូ៎បាទមីងបាទចុះលក្ខណៈថាល្បែងប្រជាប្រិយ៍អីដែរមីងចូលចិត្តលេងមីងដូចលក្ខណៈ..?

ខ៖ ទេមិនដែរផង។

ក៖ លក្ខណៈបោះអង្គុញ ចោលឈូង លាក់កន្សែងទាញព្រាត់អី?

ខ៖ អើពីក្មេងអាហ្នឹងដែរបោះអង្គុញ បោះអីហ្នឹងហាស!

ក៖ បាទមីងបាទ!

ខ៖ អាជំនាន់នៅក្មេងប៉ុនឥឡូវចាស់ទៅលែងហើយមានលែងចង់សប្បាយអស់ហើយឥឡូវ។

ក៖ កាលនៅក្មេងៗនៅលេងចឹងៗណេះមីងណេះ?

ខ៖ ចា៎!

ក៖ ប៉ុន្តែឥឡូវទាល់ឥឡូវក៏អត់មានដែរណេះមីងណេះគ្មានក្មេងៗណាគេលេងផង?

ខ៖ គ្មានទេឥឡូវ។

ក៖ សម័យឥឡូវ?

ខ៖ សម័យឥឡូវគា្មនឃើញបោះអង្គុញផង ឃើញតែរាំរែកហ្នឹងអកកណ្ដុងហ្នឹង!

ក៖ អូ៎!

ខ៖ ចូលឆ្នាំម្ដងៗហ្នឹងមានតែអកកណ្ដុងហ្នឹងពីរបីយប់ពីរបីថ្ងៃហ្នឹង!

ក៖ បាទមីងបាទត្រូវចុះមីងគិតថាអើរាំរែកមីងចូលចិត្ត?

ខ៖ ខ្ញុំអត់សូវចេះរាំផង។

ក៖ អូ៎ច្រៀងអីមីងចូលចិត្តទេ?

ខ៖ អត់ទេតែអត់ចេះច្រៀងអីផងហ្នឹង!

ក៖ អូ៎បាទមីងបាទចុះមីងគិតថាចឹងដូចជាល្ខោនយីកេអាយ៉ៃអីមីងចូលចិត្តទេមីង?

ខ៖ អូ៎ពីក្មេងល្ខោនចូលចិត្តណាស់។

ក៖ អូ៎!

ខ៖ យីកេក៏ដោយបើថាទៅមើលវិញគេចូលព្រលបរហូតគេចាប់ផ្ដើមល្ខោនលេងទាល់តែភ្លឺល្ខោនចប់បានចេញមកផ្ទះ។

ក៖ អូ៎បាទមីងបាទ!

ខ៖ ដល់ពេលឥឡូវមើលលែងចូល។

ក៖ អូ៎បាទមីងចុះមីងគិតថាប៉ុន្តែធ៌មអីមីងអត់ទាន់សុំធ៌មអីទេណេះមីងណេះ?

ខ៖ នៅទេមិនទាន់ទេ។

ក៖ អូ៎បាទចុះមីងគិតថាអើមីងមាននរណាគេមួយដូចជាកូនចៅរឺមួយក៏កូនក្មួយចេះលេងឧបករណ៍ភ្លេងអីអត់មីង?

ខ៖ ដូចជាអត់មានផង។

ក៖ ដូចលក្ខណៈភ្លេងខ្មែរ ភ្លេង..?

ខ៖ អត់មានទេ។

ក៖ អូ៎ចុះផ្ទះរបស់មីងមានលក្ខណៈបែបណាមីងតាំងពីក្មេងរហូតមកដល់ឥឡូវហាសកាលពីក្មេងមីងនៅជាមួយឪពុកម្ដាយផ្ទះម៉េចពេលមីងមានក្រុមគ្រួសារផ្ទះម៉េចទៅមីង?

ខ៖ ផ្ទះកាលពីនៅជាមួយឪពុកម្ដាយផ្ទះហ្នឹងផ្ទះអាតូចល្មមផ្ទះប្រាំប្រាំមួយម៉ែត្រចឹងហាស!

ក៖ បាទមីង!

ខ៖ ហើយហ្នឹងមានរានមានអីចឹងហើយទៅដល់ពេលមានប្ដីមកផ្ទះរៀងតូចជាងហ្នឹងទេកាលពីជំនាន់កូនមួយកូនពីរចឹងហាស!

ក៖ បាទមីងបាទ!

ខ៖ ផ្ទះតូចៗដល់ពេលរួចពីហ្នឹងទៅចាប់ផ្ដើមកូនធំចឹងទៅអាយុដូចថាវាមានប្ដីមានប្រពន្ធចឹងទៅបានកូនហ្នឹងជួយហាស!

ក៖ បាទមីង!

ខ៖ ហ្នឹងយើងបានផ្ទះធំហ្នឹងនៅរាល់ថ្ងៃហ្នឹង!

ក៖ អូ៎ចុះនៅរាល់ថ្ងៃហ្នឹងផ្ទះកូនរឺមួយក៏ផ្ទះយើងធ្វើខ្លួនឯងផ្ទះ?

ខ៖ ផ្ទះកូនធ្វើអោយនៅហើយហ្នឹងយើងចេញលុយខ្លះចឹងហាស!

ក៖ អូ៎បាទមីងចុះផ្ទះយើងធ្វើហ្នឹងគេប្រើឧបករណ៍ដូចជាសាងសងគេប្រើសំភារៈអីខ្លះមីង?

ខ៖ គេមានអាសំរាប់ចាក់ពុម្ពជើងសសរហ្នឹងហើយដាក់ដែកអើធ្វើដូចមានចារយៅមានអីចឹងធ្ពួកនៅលើជើងសសរយើងអាហ្នឹង។

ក៖ អូ៎!

ខ៖ កុំអោយវារង្កើហ្នឹងខ្យល់មក។

ក៖ បាទមីងបាទចុះចឹងមីងគិតថាផ្ទះហ្នឹងដូចជាធ្វើយូរនៅមីងរយះពេលប៉ុន្មានឆ្នាំហើយ?

ខ៖ តាំងពីពីរពា់ដប់បីម៉េស។

ក៖ អូ៎ដល់ឥឡូវប្រាំពីរឆ្នាំហើយណេះមីងណេះ?

ខ៖ ចា៎!

ក៖ ចុះយើងធ្វើចំណាយអស់ដូចជាថវិកាប៉ុន្មានទៅមីង?

ខ៖ គិតទៅអស់មួយម៉ឺនពីរពាន់។

ក៖ អូ៎អស់ច្រើនដែរណេះមីងណេះ?

ខ៖ ចា៎!

ក៖ ចុះមីងគិតថាចឹងដូចជាមីងក្រុមគ្រួសារមីងរឺមួយក៏កូនចៅណាដែរពយកគាត់ចេះធ្វើផ្ទះធ្វើអីអត់មីង?

ខ៖ មានតែបងប្រុសខ្ញុំនៅបាត់ដំបងណុងហាស!

ក៖ អូ៎ចឹងហេសមីង?

ខ៖ ចេះធ្វើចា៎!

ក៖ ចុះមីងគិតថាអើចឹងមីងមានធ្លាប់រៀនពីជំនាញអីដែរឪពុកម្ដាយបង្រៀនពីជំនាញអីមួយទៅមីងអត់មីង?

ខ៖​ អត់មានផងមិនដែរផង។

ក៖ អូ៎អត់មានទេណេះមីងណេះ?

ខ៖ ចា៎!

ក៖ បាទមីងចុះអើមីងគិតថាចឹងសំរាប់ដូចជាមីងអាចប្រាប់ពីការលំបាកតាំងពីក្មេងបានទេមីងកាលមីងនៅជាមួយនៅជាមួយឪពុកម្ដាយរឺមួយក៏ពីជំនាន់លុនណុលជំនាន់ប៉ុលពតដែរមីងទាន់ហាសមីង?

ខ៖ អូ៎!

ក៖ ជំនាន់លុនណុលមីងមានជួបការលំបាកអីខ្លះទៅមីង?

ខ៖ អាជំនាន់ណុងខ្ញុំនៅតូចហាសអត់ទាន់សូវដឹងទេព្រោះអីអាយុទើបប្រាំពីរប្រាំបីឆ្នាំទេប្រាំប្រាំមួយឆ្នាំកាលនៅជំនាន់លុនណុល។

ក៖ ប៉ុន្តែកាលណុងមានគ្រាប់ផ្លោងមានអីណេះមីង?

ខ៖ ចា៎គ្រាប់បន្តក់មកខ្ញុំខំអីត្រូវអើធ្លាក់អាអង្វែងវែត្រូវចំចូលរត់ចូលក្នុងរណ្ដៅហោសដល់ពេលយើងចូលទៅអត់ផុតអាគ្រាប់វាអង្វែងមកក៏វាធ្លាក់មកចំក្រោយខ្នងណុងហាស កុំអីត្រូវបាត់ហើយថ្ងៃណុងហោស!

ក៖ អូ៎!

ខ៖ គាត់ដល់ពេលអាគ្រាប់បន្តក់វានៅជិតហោសខ្ញុំមិនលឺល្ខាកៗ។

ក៖ បាទមីង!

ខ៖ ល្ខាកៗមកក្ដាំងទៅខ្ញុំរត់ចូលរណ្ដៅបែលដូចថាបែកពីម៉ែចឹងហាស បែកពីម៉ែឪបងប្អូនយើងដើរលេងហោសក្មេងហោស!

ក៖ បាទមីងបាទ!

ខ៖ រួចដល់ពេលចឹងរត់ចូលរណ្ដៅយើងអត់ទាន់បានចូលក្នុងទេយើងនៅចំមាត់ច្រកចឹង ដល់ពេលចឹងអាអង្វែងមកខ្ទាត់មកនៅក្រោយខ្នងណុងហាស!

ក៖ បាទមីង!

ខ៖ ខំអីដល់ពេលងាកមកថាដឹងខ្លួនមកឡើងប្រហោងពោះហើយរួចស្ទាបយកដៃស្ទាបមកឡើងក្ដៅកកគុកអង្វែងណុងហាស!

ក៖ ប៉ុន្តែយើងអត់ត្រូវអីដែរ?

ខ៖ ចា៎!

ក៖ យើងអត់ត្រូវអីដែរ?

ខ៖ អត់ត្រូវអីទេគ្រាន់ថាធ្លាក់មកក្របែរខ្នងយើងចឹងអើបើមាត់រណ្ដៅអើរណ្ដៅជីកចឹងរួចទៅវាកាចចូលចេះហោស!

ក៖ បាទមីង!

ខ៖ រួចយើងរត់មានទាន់ណារត់មានទាន់រត់ទៅដល់មាត់ច្រកហ្នឹងអង្គុយចុះអង្គុយក្នុងរណ្ដៅហ្នឹងអង្វែងមកដល់ល្មមធ្លាក់ល្មមហើយ!

ក៖ អូ៎!

ខ៖ ជំនាន់ណុងថារត់មែនទែនណុងហាសកាលជំនាន់ណុងហាស!

ក៖ បាទមីងបាទ!

ខ៖ ហើយណាមួយរត់ពីអាឆ្នាំដល់ពេលឆ្នាំចិតបីហ្នឹងមិនរត់ទៅស្រកទៀត។

ក៖ បាទមីង!

ខ៖ រត់ទៅស្រកណុងហាសខ្ញុំអាយុប្រហែលប្រាំបីឆ្នាំប្រាំបួនឆ្នាំហើយកាលណុងហោសមកពីបាតុកម្មវិញហោសកាលជំនាន់ណុងមិនបាតុកម្ម។

ក៖ បាទមីងបាទ!

ខ៖ ដល់ពេលចឹងរត់ទៅស្រករត់ទៅស្រកខ្ញុំហ្នឹងកើតបងហ្នឹងហៅបងក្រពើឈឺក្រលៀនដើរមានរួចណា។

ក៖ អូ៎!

ខ៖ បានក្របីទេជិះទៅហោសគេអោយក្របីអ្នកជិតខាងគេមានក្របីហោស!

ក៖ បាទមីង!

ខ៖ ជិះទៅជិះទៅដល់ក្រូចសើចណុងបានអ្នកក្រូចសើចហ្នឹងបរទេះមកយកយើងចឹងហាស!

ក៖ បាទមីងបាទ!

ខ៖ រួចទៅជិះលើរទេះទៅដល់ស្រកទៅទៅស្រកទៅចឹងដល់ពេលចឹងដល់ពេលនៅស្រកបានពីរឆ្នាំដល់ឆ្នាំចិតប្រាំហ្នឹងត្រលប់មកវិញហោស!

ក៖ បាទមីងបាទ!

ខ៖ ពេលដាច់ចិតប្រាំហោសកាលជំនាន់ណុងហោស!

ក៖ អូ៎ចុះអើមីងគិតថាកាលជំនាន់លុនណុលណុងក្រុមគ្រួសារយើងធ្វើអីទៅមីង?

ខ៖ ធ្វើស្រែចំការដែរហ្នឹងដល់ពេលយើងរត់ចុះរត់ឡើងមានបានធ្វើណាអត់បាយអត់ទឹកទៅណោះទៅជួញដូរដល់ពេលមកពីចិតប្រាំវិញរត់ទៅដល់អើទៅអាលែងកណ្ដុរជ្រុំកណ្ដុរអីចឹងហាសបានបានត្រឹមរកអង្កររកអីមកហោស!

ក៖​ អូ៎!

ខ៖ ជំនាន់ណុងហាសកាលណុងបានធ្វើប្រាំងធ្វើស្រែណាយើងរវល់តែរត់ចឹងហោស!

ក៖ ហ្នឹងមុនប៉ុលពតណេះមីងណេះ?

ខ៖ មុនមុនអាឆ្នាំកាលណុងឆ្នាំចិតបីហោស!

ក៖ បាទមីង!

ខ៖ គ្រាប់បន្តក់គ្រាប់ផ្លោងគ្មានបានធ្វើស្រែណាហើយយន្តហោះទំលាក់អីហ្នឹង!

ក៖ អូ៎ពេលហ្នឹងយើងមិនជិតផ្ទះយើងយើងមិនជីកត្រង់សេជីកអា..?

ខ៖ ហ្នឹងហើយ!

ក៖ ជីករណ្ដៅណេះមីងណេះ?

ខ៖ ជីករណ្ដៅជីកត្រង់សេផ្ទះម៉ែខ្ញុំហ្នឹងរណ្ដៅត្រង់សេសុទ្ធតែច្រកហើយច្រកគល់ឬស្សីហើយសសរយើងដាក់បណ្ដោយចេះទៀត។

ក៖ បាទមីង!

ខ៖ រួចទៅយកអាជើងដំរីយើងពីដើមហាសយកជើងដំរីបុកហើយដាក់ដាំចេកពីលើរណ្ដៅហ្នឹងទៀត។

ក៖ ប៉ុន្តែយើងអត់..?

ខ៖ កាលជំនាន់ណុងហាស!

ក៖ ប៉ុន្តែយើងអត់ធ្វើក្រោមផ្ទះណាហីមីងហេស?

ខ៖ អត់ទេធ្វើក្រៅផ្ទះម៉ងអត់ធ្វើក្រោមផ្ទះកើតទេយើងខ្លាចងាប់។

ក៖ យើងខ្លាចគេបន្តក់មកត្រូវផ្ទះយើងខ្ទេច?

ខ៖ ហ្នឹងហើយខ្លាចឆេះផ្ទះឆេះអីចឹងហាស!

ក៖ បាទមីង!

ខ៖ រួចទៅដល់ពេលចឹងខ្ញុំនៅតូចៗហោសនៅតូចៗកាលណុងថាប្រាំប្រាំមួយប្រាំឆ្នាំហើយប៉ុនខ្ញុំដឹងព្រាលៗខ្ញុំចូលរណ្ដៅហ្នឹងដល់ពេលអាមិនមានអាទ្រុងជ្រូកមកហោស យន្តហោះអាទ្រូងជ្រូកណុង។

ក៖ បាទ!

ខ៖ គេមកទំលាក់ហោសក្រឡឹងៗចឹងទៅវាបាញ់ទ្រូតៗដល់ពេលព្រឡឹមឡើងដើររើសនាំគា្នដើររើសជីកគ្រាប់អាក្បាលគ្រាប់វាណុងហាស!

ក៖ បាទមីងបាទ!

ខ៖ នៅលើរណ្ដៅយើងហ្នឹងហាស!

ក៖ អូ៎!

ខ៖ រួចទៅកាលជំនាន់ណុងយើងបុកបើមិនធ្វើចឹងម៉េចបានធ្វើនេះកើតបើទំលាក់អាគ្រាប់បែកអាគ្រាប់ស្អីបុមប៊ីស្អីគេណុងផងជំនាន់ណុងហោស!

ក៖ បាទមីងបាទ!

ខ៖ រួចដល់ពេលចឹងទាល់ជីករណ្ដៅចឹងគ្រប់ផ្ទះ។

ក៖ អូ៎ប៉ុន្តែដូចជាក្រុមគ្រួសារយើងរឺមួយក៏បងប្អូនសាច់ញ្ញាតិយើងអីអត់មានអីនរណាគេត្រូវគ្រាប់អីទេណេះ?

ខ៖ អត់មានទេ។

ក៖ មានតែមីងបីសត្រូវ?

ខ៖ ហ្នឹងហើយគ្រាន់តែខ្ញុំម្នាក់កាលណុងហោស!

ក៖ ប៉ុន្តែកាលណុងមីងនៅណាមីង?

ខ៖ ខ្ញុំនៅហ្នឹងដែរ។

ក៖ នៅហ្នឹងហោស?

ខ៖ ហ្នឹងហើយ!

ក៖ អូ៎ប៉ុន្តែអត់មានចលាច័លទ័ពលុនណុលអីមករករឿងយើងអីអត់មានណាហីណេះមីង?

ខ៖ អត់មានទេកាលណុងគ្រាន់ថាគេវ៉ៃដាច់ទៅវ៉ៃបន្ទាយទាហ៊ានណុងហោស ដល់ពេលវ៉ៃដាច់ទៅកាលណុងរត់ទៅណោះរត់ទៅកើតហោសទៅនៅអ៊ីកើតចឹងហាសបណ្តុះៗចឹងហាស!

ក៖ បាទមីង!

ខ៖ ដល់ពេលចឹងគេបាញ់ងាប់នៅហ្នឹងឡើងរាយចឹងហាសបាញ់គា្ន​ពួកទាហ៊ានហោស!

ក៖ បាទមីងបាទ!

ខ៖ បាញ់ងាប់រាយទៅដល់ពេលរួចរាល់ទៅអាយន្តហោះចេះតែក្រឡឹងហាសណាស់។

ក៖ អូ៎ចុះយប់ៗឡើងអីម៉េចទៅមីងយប់ឡើងយើងមិនត្រូវបិទភ្លើងបិទអីខ្លាចណេះមីងណេះ?

ខ៖ យប់ឡើងបិទភ្លើងមានអោយឃើញភ្លើងណាតែភ្លើងក៏មិនអោយឃើញដែរយើងចូលមើលតែរៀងយន្តហោះហោះមកមើលតែវាមុនទំលាក់ចឹងសុទ្ធតែមានអាយន្តហោះអាទ្រុកជ្រូកអីចឹងហាស!

ក៖ បាទមីងបាទ!

ខ៖ មកក្រឡឹងសិនក្រឡឹងសិនទៅបានវាទំលាក់។

ក៖ អូ៎បាទមីង!

ខ៖ ជំនាន់ណុងហោស!

ក៖ ប៉ុន្តែនៅម្ដុំៗជុំៗវិញជិតៗផ្ទះយើងអត់មានទំលាក់គ្រាប់ត្រូវឆេះផ្ទះអីណាហីមីង?

ខ៖ អត់មានទេមានតែទំលាក់កាលណុងយន្តហោះហោះទំលាក់នៅជ្រោយអណ្ដូងទេ បើមើលពីផ្លូវទៅឃើញអាយន្តហោះអាមិញហ្នឹងអាធំៗប៉ុនៗណេះហោស!

ក៖ បាទមីងបាទ!

ខ៖ រួចដល់ពេលវាទំលាក់មើលវាទៅវាចុះដាំក្បាលផុចទៅលាន់ដឹងដល់ហ្នឹងហាសអាទំលាក់អាត្រូវគ្រាប់អីហៅអាលែងប្រាំអអាលែងទុងអាលែងអីគេណុង។

ក៖ អូ៎បាទមីងរួចចុះអើចឹងសំរាប់យើងយើងអត់បានរកស៊ីអត់បានធ្វើអីទេ?

ខ៖ អត់បានធ្វើអីទេកាលជំនាន់ណុងហោស!

ក៖ ចុះមែនតែយើងម្នាក់ណាហីគ្រួសារយើងគ្រួសារគេអីផ្សេងអ្នក..?

ខ៖ ម៉ាគ្រួសារទាំងអស់ផ្សេងៗគ្នាណុងកាលជំនាន់ណុងហោស!

ក៖ ចុះចឹងយើងបានអីហូបទៅមីង?

ខ៖ ទៅដូចថាគេស្រុកស្រែគេមានស្រូវមានអីចឹងទៅគេចេះតែមានស្អីៗយកទៅដូរហាសណាស់។

ក៖ អូ៎!

ខ៖ ហើយហ្នឹងណាមួយរត់ដល់ពេលចឹងទៅរួចពីហ្នឹងទៅរត់ទៅនៅស្រកគេជំលាសទៅនៅស្រកហោស!

ក៖ បាទមីង!

ខ៖​ដល់ពេលទៅនៅស្រកយើងកាប់ព្រៃហ្នឹងទៅដាំស្រូវដាំអីចឹងទៅដាំសណ្ដែកដាំអីចឹងហាសបានបានហូបហ្នឹងហាស!

ក៖ អូ៎បាទមីងប៉ុន្តែអើចឹងអាហ្នឹងជំនាន់លុនណុលណេះមីងណេះ?

ខ៖ ហ្នឹងហើយ!

ក៖ ចុះនៅពេលដែរពិបាកគឺជំនាន់ប៉ុលពតណេះមីងណេះ?

ខ៖ ហ្នឹងហើយ!

ក៖ ចុះប៉ុលពតមីងអាចប្រាប់ពីភាពជូរចត់ថាគេអោយយើងទៅណាគេអោយយើងធ្វើអីគេចឹងហាសមីង?

ខ៖ កាលជំនាន់ប៉ុលពតហ្នឹងគេអោយទៅលើកទំនប់នៅបឹងត្រង៉ាល់ហ្នឹង​ ប៉ុនយើងនៅកុមារវាមិនសូវពិបាកដូចក្នុងកាលចល័តទេណាស់។

ក៖ បាទមីង!

ខ៖ ដល់ពេលនៅកុមារគេគ្រាន់ថាពេលបាយយើងទៅជីកទៅពេលបាយចឹងទៅយើងឡើងមកផ្ទះមកគេមិនត្រលប់កិនអោយយើងថាប៉ុន្មានកិបៗមួយថ្ងៃអីទេ គ្រាន់គេថាអើឥឡូវប៉ុននេះគ្នាមួយក្រុមហ្នឹងប៉ុន្មាននាក់ហើយអោយអស់រណ្ដៅហ្នឹងចឹងហាសដើម្បីលើកដីដាក់ក្នុងទំនប់ចឹងហាស!

ក៖ បាទមីងបាទ!

ខ៖ ហើយបើចល័តៗអាហ្នឹងបានគេលែងគេសុទ្ធតែវាស់កិបមួយថ្ងៃពីរបីកិបចឹងហាស!

ក៖ បាទមីង!

ខ៖ រួចយើងកុមារកាលណុងខ្ញុំជំនាន់ណុងនៅកុមារនៅឡើយហ្នឹង!

ក៖ អូ៎ប៉ុន្តែអើជំនាន់ប៉ុលពតដែរចូលដំបូងចាប់ពីឆ្នាំប៉ុន្មានចតប្រាំមួយមីងហេស?

ខ៖ ចិតប្រាំមួយចិតប្រាំមួយចឹងហើយចូលនៅកុមារ។

ក៖ អាហ្នឹងយើងភៀសយើងគេជំលាសដំបូងគេកៀរដំបូងទៅណុងម៉ងហេសមីងហេស?

ខ៖ អាចិតប្រាំមើលចិតបីទេជមលាសទៅស្រកហ្នឹងហោសដល់ពេលចិតប្រាំយើងត្រលប់មកវិញ។

ក៖ អូ៎ចុះដល់ពេលចិតប្រាំមួយចាប់ផ្ដើមចូលប៉ុលពត..?

ខ៖ ចិតអើ..!

ក៖ គេកៀរយើងទៅណាមីង?

ខ៖ ចិតប្រាំមួយនៅហ្នឹងនៅស្រុកហ្នឹងតែម៉ង។

ក៖ អូ៎គេ..?

ខ៖ ហ្នឹងហើយគេបកពីស្រកមកវិញនៅហ្នឹងម៉ង។

ក៖ ចិតប្រាំមួយយើងអត់ទៅណាផងហោស?

ខ៖ ចា៎អត់ទេ។

ក៖ អូ៎ចុះយើងនៅហ្នឹងយើងធ្វើអីគេទៅមីង?

ខ៖ នៅហ្នឹងកាលណុងជំនាន់ណុងច្រូតខែគេច្រូតស្រូវហោស!

ក៖ បាទមីង!

ខ៖ ចំអាខែច្រូតស្រូវណុងយើងច្រូតស្រូវច្រូតអីហ្នឹងហាស យើងច្រូតទៅហើយហ្នឹងបោះកណ្ដាប់ដូចថាគេស្ទូងគេអីចឹងទៅចាស់ៗស្ទូងទៅយើងយកកណ្ដាប់អោយគេចឹងហាស!

ក៖ បាទមីងបាទ!

ខ៖​ ដាក់តាមស្រែតាមអីគេហើយគេចិញ្ចាំ្រជីចិញ្ច្រាំអីចឹងកាលជំនាន់ណុង។

ក៖ ប៉ុន្តែកាលណុងអាយុប៉ុន្មានហើយមីង?

ខ៖ អើអាយុថាដប់ពីរឆ្នាំនេះ។

ក៖ ចឹងមីងនៅកងកុមារណេះមីងណេះ?

ខ៖ នៅកុមារតើកាលណុង។

ក៖ អូ៎រួចចុះអើដល់ពេលយើងចឹងបងប្អូនយើងគេអោយទៅណាទៅមីង?

ខ៖ បងៗខ្ញុំគេអោយខ្លះគេអោយទៅធ្វើពេទ្យនៅកន្លែងអង្គុញដីហោស!

ក៖​ អូ៎!

ខ៖ រួចខ្លះទៅធ្វើអាលែងទៅលើកទំនប់លើកអីណាណោះឆ្ងាយៗណាស់។

ក៖ តែដឹងតែបែកគា្នទាំងអស់?

ខ៖ បែកគា្នទាំងអស់គា្មននរណានៅផ្ទះទេហើយពុកខ្ញុំធ្វើអាលែងនង្គ័ល ធ្វើនង្គ័លធ្វើល្អីអោយគេចឹងហាសអើគាត់ចាស់ៗហើយហោស!

ក៖ បាទមីង!

ខ៖ ធ្វើនង្គ័លភ្ជួរស្រែហ្នឹង!

ក៖ ប៉ុន្តែសុទ្ធបងប្អូនរបស់មីងសុទ្ធតែអ្នកនៅកំពង់ចាមហ្នឹងតើហីដែរជំលាសទៅមីងអត់មានទៅខេត្តផ្សេងទៀតណាហី?

ខ៖ អត់មានទេនៅកំពង់ចាមទាំងអស់។

ក៖ គ្រាន់នៅស្រុកផ្សេងគា្នណេះមីងណេះ?

ខ៖ ចា៎!

ក៖ រួចចុះម្ដាយមីង?

ខ៖ ម្ដាយខ្ញុំក៏នៅជាមួយគា្នដែរនៅហ្នឹងទាំងអស់គា្ន។

ក៖ ចឹងមានន័យថាអើឪពុករបស់មីងហ្នឹងម្ដាយរបស់មីងនៅជាមួយគា្នហោស?

ខ៖ ហ្នឹងហើយ!

ក៖ ពេលប៉ុលពតហោស?

ខ៖ ប៉ុលពតនៅជាមួយគា្នតើ!

ក៖ អូ៎ប៉ុន្តែមីងនៅជាមួយដែរអត់ទេ?

ខ៖ ខ្ញុំទៅនៅកុមារផ្សឹងហ្នឹង!

ក៖ អូ៎!

ខ៖ បែកគា្ន។

ក៖ ចុះកុមារហើយហ្នឹងមនុស្សធំខុសគា្នម៉េចទៅមីងទាំងការញ៉ាំអាហារម្ហូបអាហារអីហាស?

ខ៖ គេគ្រាន់ថាកន្លែងចុងភៅគេមាន មានកន្លែងគេធ្វើចឹងហាស!

ក៖ បាទមីងបាទ!

ខ៖ ហើយហ្នឹងបបរចឹងទៅយើងដាក់ដូចថាជំនាន់ណុងមិនយើងធ្វើកន្តូរៗមួយម្នាក់។

ក៖ បាទមីងបាទ!

ខ៖ គ្រាន់ថាគេចែករបបមកមិនដាក់កន្តូរអោយយើងទៅយកកន្តូរទៅដំរាបទៅដាក់គេចែករបបអោយមកទៅ។

ក៖ អូ៎!

ខ៖ រួចបើអាឆ្នាំចិតប្រាំពីរនេះអាណុងបានមួយខ្ទះតែបីកំប៉ុងអង្ករទេ។

ក៖ បាទមីងបាទ!

ខ៖ រាប់កាក់អង្ករទៅចែកមិនបានមួយស្លាបព្រាផងបូកសរុបទៅហោស!

ក៖ អូ៎!

ខ៖ ឆ្នាំណុងវេទនាមែនទែនថាចង់បានស្លឹកឈើស្លឹកព្រៃចេះតែដាក់លាយឡំគា្នបានហូបណុងហាស!

ក៖ បាទមីងចុះមីងគិតថាការងារអីដែរយើងពិបាកក្នុងជំនាន់ប៉ុលពតណុងមីងគេអោយយើងធ្វើអីគេពិបាកជាងគេ?

ខ៖ អត់មានធ្វើអីផងឃើញតែចិញ្ច្រាំជីហ្នឹង!

ក៖ អូ៎ប៉ុន្តែមីងអត់មានរែកដីលើកអាចម៍គោអីណាហីមីងហេស?

ខ៖ អត់មានទេគ្រាន់ថាដូចថាតាមស្រែតាមអីយើងមានដំបូកគេកាប់យកទៅបោះក្នុងស្រែហ្នឹងហាស!

ក៖ បាទមីង!

ខ៖ ហើយហ្នឹងចិញ្ច្រាំជីចិញ្ច្រាំអីហ្នឹងគេវាល់ល្អីដូចថាមួយថ្ងៃប៉ុន្មានល្អីបីល្អីចឹងយើងដើរកាប់ទៅស្លឹកកន្រ្តាំងខែតចឹងស្លឹកពួនស្វាចឹងកាត់យកមកចិញ្ច្រាំលាយគា្នមកវាល់ល្អីដាក់អោយគេទៅ។

ក៖ អូ៎បាទមីង?

ខ៖ ហ្នឹងហើយជំនាន់ប៉ុលពតអើយើងនៅក្មេងមានទាន់គេប្រើយើងផងដូចក្មេងណាដូចចល័តណុង។

ក៖ បាទមីងប៉ុន្តែអើរបបអាហារយើងយើងហូបតែបបរទេណេះមីងណេះ?

ខ៖ បបរមិនដែរស្គាល់បាយទេ។

ក៖ អូ៎ចុះបើយើងឃ្លានយើងធ្វើម៉េចមីង?

ខ៖ ឃ្លានធ្វើម៉េចចាំទាល់តែដល់ពេលគេណុងហាស!

ក៖ យើងអត់មានទៅលួចជីកដំឡូងជីកក្ដួចអីណាហីមីងណេះ?

ខ៖ អូ៎អត់ទេអត់បានទេបើយើងអត់ចេះជីកផងធ្វើម៉េចកាលជំនាន់ណុង។

ក៖ ចុះកុមារយើងមានអ្នកចេះមីងហេស?

ខ៖ អត់មានទេស្រុកកំពង់យើងអត់មានពីណាមានទេ។

ក៖ អូ៎!

ខ៖ អត់មានពីណាគេចេះទេ។

ក៖ បាទមីងចុះមីងគិតថាអើចឹងយើងមានចងចាំនូវភាពជូរចត់រឺមួយក៏កន្លែងណាមួយដែរមីងគិតថាអូ៎ពិតជាពិបាកហើយទាំងការរស់នៅទាំងហូបចុកទាំងធ្វើការទាំងអីទាំងអស់មានទេមីង?

ខ៖ មានដូចថាយើងទៅជំនាន់យើងទៅធ្វើការដំបូងហោសកុមារដំបូងណុងគេយកទៅអោយយកនៅអាលែងវាលស្រែអីចឹងធ្វើអារោងដូចចំបើងៗចឹងអោយយើងនៅចឹងហាស!

ក៖ បាទមីង!

ខ៖ ហើយទាំងយប់ទាំងអាធ្រាតចឹងម៉ោងបួនឡើងគេក្រោកហៅយើងហើយ ហៅយើងដាស់យើងអោយក្រោកចឹងហាស!

ក៖ បាទមីងបាទ!

ខ៖ ហើយណាមួយគ្រាន់តែដូចថាយើងឃ្លានចឹងទៅយើងទៅរើសអាខែស្រូវហោស!

ក៖ បាទមីង!

ខ៖ រួចទៅដំណើបចឹងទៅរួចទៅរើសយកមកលីងចឹងទៅគេកត់ឈ្មោះប្រុងដូចថាគេយកទៅវ៉ៃចោលចឹងហាស រួចដល់ពេលចឹងគេកត់ឈ្មោះណុងមែនប៉ុនដូចគេថាកត់អ្នកជាប់ខ្សែចាប់ខ្សែយួនៗអីចឹងហាស!

ក៖ បាទមីង!

ខ៖ គេកត់តែចឹងទេរួចយើងខ្លាចយើងភ័យដែរណុងហាស!

ក៖ យើងអត់ដឹងណេះមីង?

ខ៖ ហ្នឹងយើងអត់ដឹងហោសដល់ពេលថាអើគេកត់ហ្នឹងថាអូ៎គេកត់ឈ្មោះហើយអ្នកត្រូវទីប៉ុន្មានដូចថាអើធ្វើម៉េចកត់ៗទៅ​ រួចដល់ពេលចឹងយើងចេះតែនឹកភ័យដល់ពេលសំរេចទៅមកគេយកអាលែងអ្នកមានប្រវត្តិសាស្រ្តដូចថាជាប់ខ្សែយួនខ្សែអីចឹងហាស!

ក៖ អូ៎!

ខ៖ គេកត់គេយកទៅវ៉ៃចោលហោស!

ក៖ បាទមីងបាទ!

ខ៖ រួចណាមួយខ្ញុំនៅដូចថាថ្ងៃណុងមានគេយកទៅវ៉ៃចោលចឹងហាស រួចខ្ញុំនៅដូចថាអត់សូវស្រួលខ្លួនចឹងអោយមេប្រធានគេកោសខ្យល់អោយចឹងហាសរួចដល់ពេលចឹងអាអ្នកគេយកវ៉ៃចោលណុងហោស!

ក៖ បាទមីង!

ខ៖ ដល់ពេលឃើញគេនាំនេះកូនចៅយាយយ៉ុងហ្នឹងហាស!

ក៖ បាទមីងបាទ!

ខ៖ យកទៅវ៉ៃចោលពីរបីនាក់បងប្អូនណុងហាស រួចទៅភរថាអើអាលែងទាន់ទៅជួបម្ដាយនៅស្អីត្រពាំងថ្មអាគ្នាទៅជួបម្ដាយអរហើយណាស់ជំនាន់ណុងហាស!

ក៖ បាទមីងត្រូវ!

ខ៖ ពេលបែកពីគ្រួសារណុងហាសហ្នឹងហាសដល់ពេលចឹងមានអីយកគា្នទៅវ៉ៃចោលហោស!

ក៖ អូ៎រួចឹងដល់ពេលចឹងម៉េចទៅគេភ័យហោស?

ខ៖ រួចទៅខ្ញុំនឹកឃើញថាអើអត់ដឹងហោស ដល់ពេលរួចទៅចេះតែបាត់ទៅៗអត់ឃើញមកវិញចឹងហាស!

ក៖ បាទមីង!

ខ៖ បីនាក់បងប្អូនហើយណាមួយលឺចាស់ៗគេថាអើគេយកទៅសំលាប់ចោលហើយយើងអើកោសខ្យល់បណ្ដើរអីបណ្ដើរហើយអាអ្នកយកវ៉ៃចោលមានណាបន្ទោសអីជាមួយអីចឹងហាស!

ក៖ បាទមីង!

ខ៖ រួចយើងចេះតែភ័យអូ៎ខ្លាចអាណាមួយយើងឈប់យើងអត់ស្រួលខ្លួនផងយើងឈប់យើងសុំគេឈប់ទៀតចេះតែនឹកភ័យខ្លាចទៅណាស់។

ក៖ បាទមីងបាទចុះមីងគិតថាចឹងអើមីងពេលណាដែរមីងអើបានមកជុំម្ដាយឪពុកមីងវិញហាសមីង?

ខ៖ ដាច់ចិតប្រាំបួនហ្នឹងបានមកជួបវិញ។

ក៖ ទាល់ដាច់ហោស?

ខ៖ ចា៎!

ក៖ ចឹងមានន័យថាក្នុងប៉ុលពតហ្នឹងគេអត់អោយយើងជួបគា្នទេ?

ខ៖ អត់ទេ។

ក៖ ហើយយ៉ាងណាមួយយើងនៅរៀងឆ្ងាយៗពីគ្នាផងណេះមីង?

ខ៖ ទៅឆ្ងាយនៅដូចថាមួយក្រុមៗចឹងទៅនៅដេករោងស្រែខែប្រាំងចឹងដេករោងស្រែចឹងប្រកចំបើងប្រកអីទៅធ្វើរោងទៅនាំគា្នដេកទៅ។

ក៖ អូ៎បាទមីងចុះនៅពេលដែរយើងឈឺម៉េចទៅមីង ដោយសារយើងកុមារចឹងយើងងាយហ្នឹងឈឺណេះមីងណេះ?

ខ៖ អើអត់ដែរមានឈឺអីផងពេលជំនាន់ណុង។

ក៖ អត់ដែរឈឺដែរហោសអូ៎អត់អីទេមីងទៅយកគាត់សិនក៏បានចឹងពេលណុងមីងអត់ដែរឈឺអត់ដែរអីដែរមីងហេស?

ខ៖ អត់ដែរផង។

ក៖ អូ៎ចុះអើចឹងមីងគិតថាពេលដែរយើងមកជួបជុំម្ដាយឪពុកយើងដាច់ហ្នឹងយើងនៅរៀងនៅរៀងធំគួរសមដឹងខ្លះហើយមីងហេស?

ខ៖ ហ្នឹងហើយ!

ក៖ ឬមួយក៏ម៉េច?

ខ៖ ខ្ញុំធំដឹងហើយព្រោះអាយុកាលណុងដប់បីដប់បួនដប់ប្រាំហើយហេស!

ក៖ បាទដោយសារតែបីឆ្នាំ..?

ខ៖ ហ្នឹងហើយ!

ក៖ ចឹងវាធំគួរសមហើយណេះមីង?

ខ៖ ដប់បីដប់បួនដប់ប្រាំហើយកាលណុងជំនាន់ណុងហោស!

ក៖ ចុះយើងម៉េចបានយើងដឹងថាយើងជួបគ្នាទៅមីងដោយសារតែពេលហ្នឹងអើយើងអត់មានអីដើម្បីទាក់ទងគា្នផងហ្នឹងមីង?

ខ៖ កាលណុងទេបងដូចថាគេមានគេចឹងហាសពួកចល័តៗចឹងកាលណុងទៅអើធ្វើស្រូវនៅអាលែងមុខល្មូលហោស ដល់ពេលចឹងអាគ្រាប់បន្តក់មិនគេបាញ់គ្នា។

ក៖ បាទមីង!

ខ៖ បាញគា្នចឹងមកយើងរត់សិនហាស!

ក៖ បាទ!

ខ៖ យើងរត់ទៅដល់ជនៀងហោសទៅដល់ដូចថាផ្ទះស្គាល់គា្ននៅជនៀងចឹងហាស!

ក៖ បាទមីង!

ខ៖ នៅជនៀងចឹងដល់ពេលចឹងគេប្រុងជំលាសយើងទៅទៀតទៅល្ពៀកទៀតថាអោយយើងទៅល្ពៀកចឹងហាស!

ក៖ បាទមីងបាទ!

ខ៖ ដល់ពេលយើងអត់ទៅទេនឹកឃើញថាទៅរកអីនៅណុងម៉ែឪនៅគៀនជ្រៃណេះទៅរកអីសុខចិត្តថាមើលទៅស្ងប់ចឹងហាស!

ក៖ បាទមីង!

ខ៖ ស្ងប់ចឹងមើលទៅនាំគា្នមកផ្ទះមករកកន្លែងផ្ទះស្រុកនៅហ្នឹងម៉ែឪនៅហ្នឹងចឹងហាស!

ក៖ អូ៎!

ខ៖ ​ដល់មកចឹងមកជួបគាត់នៅផ្ទះចឹងហាស!

ក៖ អូ៎បាទមីងចុះនៅពេលដែរយើងមកជួបពួកគាត់ចឹងយើងជិះឡានមករឺមួយក៏យើងដើរមកធម្មតាមីង?

ខ៖​ ដើរតើមានឡានណាជំនាន់ណុងហោស!

ក៖ យើងដើរប៉ុន្មានថ្ងៃទៅបានមកដល់?

ខ៖ នេះស្រែយើងនេះហ្នឹង!

ក៖​ អូ៎នេះទេហោស?

ខ៖ ហ្នឹងហើយដើរប្រហែលពីរបីម៉ោងបានដល់។

ក៖ ជាមួយកុមារៗ?

ខ៖ ហ្នឹងហើយ!

ក៖ គា្នមួយហ្វូងចឹងទៅ?

ខ៖ កុមារណុងមកពីណុងមកមានគា្នបួនដប់នាក់ហ្នឹង!

ក៖ រួចចុះអើបងៗមីង?

ខ៖ បងៗគេមកដែរប៉ុនគេមកក្រោយយើងចឹងហាសយើងមកមុនបងៗនៅឆ្ងាយហោសដូចថានៅអង្គុញដីអីចឹងហាសគេល្មមដើរមកដល់ហោស!

ក៖ បាទមីង!ខ

ខ៖ រួចយើងមិនមកដល់មុន។

ក៖ អូ៎រួចចុះនៅពេលដែរយើងមកជួបជុំគា្នអីចឹងទៅក៏យើងចាប់ផ្ដើមបែកនៅពេលបែកយើងមានចងចាំអីអត់មីងសំរាប់ពេលដែរយើងបែកដំបូងៗហាសមីង ពេលហ្នឹងមានសង្រ្គាមអីទៀតដូចជាមានទ័ពខ្មែរក្រហមមានអីផ្សេងទៀតអត់?

ខ៖ មានដែរតើមកចូលហ្នឹងប៉ុន្មានដងដែរហ្នឹងហាស!

ក៖ បាទមីង!

ខ៖ មកចូលគៀនជ្រៃហ្នឹងហាស!

ក៖ ដោយសារតែដំបូងដាច់ដំបូងៗណុងវាអត់ទាន់ទៅអស់ទេមែនអត់មីង?

ខ៖ ហ្នឹងហើយនៅនៅទៅមកៗចេញចូលៗហ្នឹងរត់ចុះរត់ឡើងហ្នឹង ហើយគេធ្វើខ្សែលីងអើខ្សែកន្លែងហ្នឹងហោស!

ក៖ បាទមីង!

ខ៖ ហ្នឹងហើយក្រោយផ្ទះខ្ញុំហ្នឹងគេដាក់មីន។

ក៖ អូ៎!

ខ៖ ហើយយើងមានហ៊ាននៅជិតណាដូចថាទៅនៅឆ្ងាយៗពីកន្លែងមីងចឹងហើយណាមួយបុកខ្សែគេចឹងយើងអត់ហាននៅចឹងហាស!

ក៖ បាទមីងអូ៎កាលដាច់ប៉ុលពតថ្មីអាហ្នឹងសំបូរមីនហាសណវមីងណេះ?

ខ៖ ហ្នឹងហើយសុទ្ធតែមីនម៉ងណុងហាសងាប់អស់ច្រើនហាសហ្នឹងហោស!

ក៖ ដោយសារតែអីដោយសារតែប៉ុលពតដាក់ចឹងយើង..?

ខ៖ យើងហ្នឹងដាក់ខ្លួនឯងហ្នឹង..!

ក៖ យើងដោះអត់ទាន់អស់ទេណេះមីង?

ខ៖ រួចទៅដល់ពេលចឹងគេធ្វើមានជារោងមានអីចឹងទៅគួរស្មៅគួរអីចឹងទៅវារកអត់ឃើញហាស!

ក៖ បាទមីង!

ខ៖ ជួនកាលទៅគោអីចឹងទៅដើរទៅក្របីអីទៅដើរជាន់វាទៅធ្លាយពោះធ្លាយអីទៅ។

ក៖ អូ៎រួចចុះមីងគិតថាសំរាប់ដូចជាពេលដាច់ដំបូងៗហ្នឹងយើងចាប់ផ្ដើមធ្វើអីមីងយើងចាប់ផ្ដើមធ្វើស្រែរួមណេះមីងណេះ?

ខ៖ ចា៎ធ្វើរួម។

ក៖ ពេលហ្នឹង..?

ខ៖ កំលាំងទីមួយកំលាំងទីពីរចឹងហាសយើងចែកគា្នដូចថាកំលាំងទីមួយចឹងមួយល្អីអាធំចឹងទៅមួយតៅចឹងទៅ កំលាំងទីពីរបានតែមួយកាតាំងទេ។

ក៖ អូ៎បាទមីង!

ខ៖ អាហ្នឹងគេហៅធ្វើបំបាស់ដៃចឹងដូចអ្នកមានគោមានអីចឹងហាស!

ក៖ បាទមីងចុះនៅពេលយើងធ្វើដំបូងចឹងយើងមានការលំបាកអីទៅមីង ដោយសារតែយើងចាប់ផ្ដើមធ្វើស្រែរួមជាគា្នដើម្បីចែកអង្ករចែកអីចែកស្រូវហាសមីង?

ខ៖ ចែកស្រូវតើអត់មានចែកអង្ករផង បានស្រូវមកដូចថាស្រូវហ្នឹងចំនួនប៉ុន្មានដឹកយើងចែកទៅមួយគ្រួសារមានប៉ុន្មាននាក់ចឹងយើងចែកតាមហ្នឹងចឹង ហើយកំលាំងទីមួយដូចថាបានមួយតៅចឹងទៅ កំលាំងទីពីរមួយកាតាំងចឹងទៅក្នុងមួយគ្រួសារណុងប្រាំពីរប្រាំបីនាក់ កំលាំងទីមួយមានតែបួននាក់យើងចែកតាមហ្នឹងទៅ។

ក៖ អូ៎ប៉ុន្តែអើមីងគិតថាចឹងយើងមានការលំបាកអីទៅមីងនៅពេលដែរយើងធ្វើស្រែរួមជាមួយគា្នដំបូង?

ខ៖ គេចេះតែមានពិបាកហើយព្រោះអីខ្លះយឺតទៅខ្លះលឿនទៅយើងចេះតែធុញថប់ហាសណាស់។

ក៖ បាទមីងចុះកាលណុងមីងនៅធ្វើស្រែនៅណាមីង?

ខ៖ នៅណោះអ៊ីស្រែលើជិះអាលែងជិតជ្រោយអណ្ដូងហោសអាកន្លែងជ្រោយអណ្ដូងណោះ។

ក៖ អាកន្លែងយើងទៅធ្វើនៅប៉ុលពតហ្នឹងហីមីងហេស?

ខ៖ ហ្នឹងហើយ!

ក៖ អូ៎ចឹងយើងទៅធ្វើណុងវិញ?

ខ៖ ទៅធ្វើណុងវាចែករបបបានណុងហោស!

ក៖ អូ៎ចុះអើយើងធ្វើប៉ុន្មានឆ្នាំបានគេចាប់ផ្ដើមចែកស្រែរៀងខ្លួនយើងធ្វើដើម្បីទុករៀងខ្លួនហាសមីង?

ខ៖ ពេលហ្នឹងតាំងមើលប៉ែត្រប៉ុន្មានទេនេះប៉េត្រប្រាំធ្វើគិតទៅធ្វើរួមហ្នឹងបានតែពីរបីឆ្នាំហ្នឹងចាប់ផ្ដើមចែកហ្នឹង!

ក៖ អូ៎!

ខ៖ មើលទៅវាពិបាកពេកហោសដូចថាខ្លះអត់ទៅក៏បានដែរចឹងហាស!

ក៖ បាទមីងបាទ!

ខ៖ យកកំលាំងដូចថាកំលាំងតិចក៏គេយកដូចថាមួយកាតាំងក៏គេយកដែររួចយើងកំលាំងទីមួយទាំងអស់យើងបានប៉ុន្មានគិតទៅ បានតែមួយកាតាំងលើសមួយកាតាំងណុងរួចចង់ដច់ខ្យល់ងាប់ហោស!

ក៖ អូ៎បាទមីងបាទ!

ខ៖ រួចដល់ពេលចឹងចែកគ្នាទៅ។

ក៖ អូ៎អាហ្នឹងយើងវេទនាដែរណេះមីងណេះ?

ខ៖ ពិបាកហាសមែនធម្មតាធ្វើគ្រប់គ្នាណុងហោស!

ក ចុះមិនមែនធ្វើតែស្រែណាមីងគេមានរកត្រីគេមានលក់ដូរដូចយើងធម្មតាដែរតើហី?

ខ៖ មានតើមានដូចថាក្រៅពីណុងទៅយើងចង់អាំងអន្សមលក់អាំងអីលក់ក៏បានដែរ។

ក៖ តែអាណុងគេចាប់ផ្ដើមចាយលុយហើយណេះមីងណេះ?

ខ៖ ចា៎ហ្នឹងហើយមួយកាក់ពីរកាក់ណុងជំនាន់ហ្នឹង!

ក៖ អូ៎ចុះ..?

ខ៖ រួចពីអង្ករមកអាណុងចាយមួយកាក់ពីរកាក់ហើយ!

ក៖ បាទមីងចុះនៅពេលយើងគិតថាយើងមីងពេលដែរមីងការមីងការប៉ែត្រប្រាំពីរណេះមីងណេះ?

ខ៖ ហ្នឹងហើយ!

ក៖ ចុះពេលហ្នឹងយើងការដំបូងហ្នឹងគេចាប់ផ្ដើមចាយលុយចាយអី?

ខ៖ ចាយលុយហើយជំនាន់ណុង។

ក៖ ពេញប្រទេសហើយណេះមីងណេះ?

ខ៖ ហ្នឹងហើយជំនាន់ណុងគេចងដៃហាសិបរៀលក៏មានដែរ។

ក៖ អូ៎!

ខ៖ ចិតសិបរៀលហាសិបរៀល។

ក៖ ហាសិបរៀលលុយខ្មែរយើងហ្នឹងហេស?

ខ៖ ហ្នឹងហើយ!

ក៖ អូ៎ចុះពេឡជំនាន់ហ្នឹងយើងការម៉េចទៅមីងដូចយើងសម័យឥឡូវរឺមួយក៏ខុសគា្ន?

ខ៖ គេការគេបុកល័ក្ខគេបុកអីហាសមិនដូចជំនាន់ឥឡូវហ្នឹងទេ។

ក៖ អូ៎ចុះអើគេការហ្នឹងអើមានរៀបរោងរឺមួយក៏ធ្វើអីដូចតែយើងដែរតើហីមីងហេស?

ខ៖ មានរោងប៉ុនរោងណុងគេប្រកអាលែងស្បូវចឹងហាស រួចលែងមានរោងកូនកំលោះមានអីចឹង។

ក​៖ អូ៎!

ខ៖ ឥឡូវគ្មានទេ។

ក៖ បាទមីងបាទ!

ខ៖ កាលជំនាន់ណុងមានប៉ាអាតង់មានអីមានអាប្រកស្លឹកដូងស្លឹកអីហ្នឹងរោងស៊ីការ។

ក៖ អូ៎បាទមីងបាទចុះមីងគិតថាចឹងសំរាប់ដូចជាអើឆ្នាំណាដែរយើងគិតថាយើងរៀងអើលែងមានសង្រ្គាមហើយរៀងស្រួលហាសស្រួលបួលប្រទេសយើងហាសមីងចាប់ពីឆ្នាំណាទៅមីងដោយសារតែលែងមានខ្មែរក្រហមលែងមានអីពាក់ព័ន្ធហើយ?

ខ៖ ឆ្នាំកៅជាងហើយទេហីកៅបីហីទេហី។

ក៖ ឆ្នាំឧន្តាក់ហេសមីង?

ខ៖ ហ្នឹងហើយឆ្នាំបោះឆ្នោត។

ក៖ ឆ្នាំកៅបីឆ្នាំឧន្តាក់ឆ្នាំបោះឆ្នោតណេះមីងណេះ?

ខ៖ ហ្នឹងហើយតាំងពីឆ្នាំណុងមកអត់ដែរមានទេ។

ក៖ អូ៎ពេលណុងយើងចាប់ផ្ដើមសំបូរសប្បាយវិញហើយណេះមីងណេះ?

ខ៖ ហ្នឹងហើយ!

ក៖ ចុះពេលហ្នឹងយើងរកស៊ីអីទៅមីង?

ខ៖ លែងភ័យពិបាកហើយធ្វើស្រែធ្វើចំការដដែរណុងមានធ្វើអី។

ក៖ អូ៎និយាយរួមយើងនៅធ្វើស្រែធ្វើចំការដដែរណេះមីងណេះ?

ខ៖ ចា៎!

ក៖ ចុះអើយើងធ្វើស្រែទើបឈប់ធ្វើហើយថ្មីៗហ្នឹងតើហីមីងហេសរឺមួយក៏យើងនៅធ្វើដដែរទៅ?

ខ៖ ធ្វើស្រែលើហ្នឹងខ្ញុំលក់អោយគេហើយទៅនៅអាស្រែក្រោមហើយហ្នឹងប្រាំង។

ក៖ ចឹងមីងនៅតែនៅធ្វើរាល់ថ្ងៃហ្នឹង?

ខ៖ ចា៎!

ក៖ អូ៎ចុះមីងគិតថាអើនៅពេលដែរយើងធ្វើស្រែចឹងយើងមានផលវិបាកអីអត់មីង?

ខ៖ មានពិបាកអីទេឥឡូវព្រោះអីភ្ជួរភ្ជួរជយលគេភ្ជួរពេលរាស់ជួលគេរាស់យើងគ្រាន់កាប់ព្រៃតាមភ្លឺតិចតួចហ្នឹង!

ក៖ រួចចុះនៅពេលយើងអត់ទឹកភ្លៀងអត់អីយើងធ្វើម៉េចទៅមីង?

ខ៖ អត់ទឹកភ្លៀងវាស្កកហើយវាចាល់យើងបានបើថាធ្វើស្រែក្រោមទៅវាបូមទឹកពីបឹងទៅវិញហ្នឹង!

ក៖ អូ៎ចុះទាល់ឥឡូវពេលដែរអូ៎មីងសុំសួរបកក្រោយតិចចុះពេលដែរមីងចាប់ដៃជាមួយពូដំបូងៗហាស ពេលហ្នឹងយលងលំបាកអីអត់មីងពេលដែរយើងចាប់ដៃហើយពេលដែរប្រទេសទើបបែកមិនយើងទើបចាប់ដៃពេលណុងពិបាកអីទៅមីង?

ខ៖ ដូចអត់មានពិបាកអីផង។

ក៖ អូ៎ពូគាត់ស្រួលដែរណេះ?

ខ៖ ហ្នឹងហើយ!

ក៖ ចុះយើងធ្វើអីទៅជំនាន់ណុងមីង?

ខ៖ កាលជំនាន់ណុងគេធ្វើទាហ៊ាន។

ក៖​ ពូធ្វើទាហ៊ានហោស?

ខ៖ ហ្នឹងហើយ!

ក៖ ប៉ុន្តែគាត់ធ្វើទាល់ឥឡូវរឺក៏ឈប់ធ្វើហើយ?

ខ៖ ឈប់ហើយតើ!

ក៖ ទាហ៊ានអីគេមីងទាហ៊ាន..?

ខ៖ ធ្វើខាងសេនាជនស្វាយប្រាំហ្នឹងហើយធ្វើអីខាងស្អីស្អីគេទេទៅខាងដល់ស្ទឹងអង្កាញ់ដល់អីហោសកាលជំនាន់ណុងហោស!

ក៖ គាត់ធ្វើប៉ុន្មានឆ្នាំមីង?

ខ៖ ធ្វើយូរឆ្នាំដែរណុងដល់ពេលចុងក្រោយអាគេកាត់ទ័ពណុងហោស!

ក៖ បាទមីង!

ខ៖ គេកាត់ទ័ពដល់ពេលគេត្រូវការកាលពោះធំកាលយើងពោះធំយើងមកវិញអត់ទៅវិញយើងអត់បានណុងហាស!

ក៖ បាទមីងបាទចុះនៅពេលរហូតដល់យើងឈប់ធ្វើទាហ៊ានឈប់ធ្វើអីទៅបានមកធ្វើស្រែទាំងអស់គា្នមក?

ខ៖ ចា៎!

ក៖ ប៉ុន្តែមីងមានទៅលក់ដូរមានទៅអីផ្សេងៗទៅរកត្រីរកអីមានដែរតើមីងហេស?

ខ៖ អត់ផងតែប៉ាវាទៅរកត្រីណុងទៅដាក់ឡបដាក់អីណុង។

ក៖ អូ៎ដាក់ធ្នួសដាក់អីចឹងហាសណេះមីងណេះ?

ខ៖​ ដាក់ឡបញឹកហោស!

ក៖ អូ៎នៅបឹងយើង?

ខ៖ ហ្នឹងហើយអូ៎ទៅដាក់ដល់ល្ពៀកដល់អីហោស!

ក៖ តែឥឡូវគាត់ឈប់ហើយណេះមីងណេះ?

ខ៖ ឈប់ហើយឥឡូវហោស!

ក៖ អូ៎!

ខ៖ ឥឡូវគេដាក់តែស្បែណុងដាក់ឡបមិនបានស៊ីទេ។

ក៖ ប៉ុន្តែពូក៏អត់ទៅដាក់ដែរ?

ខ៖ អត់ទៅដាក់ទេឥឡូវហោសរកតែតិចតួចគេដាំឈូកហ្នឹងប្រាំង។

ក៖ អូ៎បាទមីងបាទចុះអើមីងគិតថាចឹងចុះជីវភាពយើងសព្វថ្ងៃសំរាប់ពូហើយហ្នឹងមីងធ្វើអីគេទៅធ្វើតែស្រែប្រាំងហ្នឹង?

ខ៖ ចា៎!

ក៖ ឬមួយក៏ធ្វើអីផ្សេងទៀតមីង?

ខ៖ អត់ផង។

ក៖ អូ៎!

ខ៖ ធ្វើស្រែប្រាំងទៅយើងរកត្រីអីតិចតួចហ្នឹងហាសរាយម៉ងរាយអីហ្នឹង!

ក៖ ទៅរាយនៅណាទៅមីង?

ខ៖ បឹងកញ្ចាប់ហ្នឹងដល់ពេលឥឡូវវាអស់បានទៅរាយទៅរកណា។

ក៖ អូ៎យើងអ្នកធ្វើចឹងហើយហ្នឹងកូនជួយផ្ដល់ខ្លះ?

ខ៖ ចា៎!

ក៖ អីខ្លះហាសណេះមីង?

ខ៖ ហ្នឹងហើយ!

ក៖ អូ៎ចុះមីងគិតថាចឹងអើសំរាប់ប្រាំងយើងធំអត់មីងប៉ុន្មានហត្ថទៅ?

ខ៖ ដីខ្ញុំប្រហែលអាក្រោមប្រហែលមួយហត្ថអាកន្លែងដាំឈូកហ្នឹងហាស!

ក៖ បាទមីង!

ខ៖ ហើយអាលើដប់ប្រាំអារណុងហាស!

ក៖ អូ៎ចុះមួយរដូវចឹងយើងធ្វើបានប៉ុន្មានទៅមីងបានប៉ុន្មានប៉េៗទៅស្រូវ?

ខ៖ អាស្រែក្រោមណុងបានដប់ប្រាំប៉េបើធ្វើអាក្រោមនេះយើងអាហ្នឹងវាក្រគោកទឹកវាអត់បានហោស!

ក៖ បាទមីង!

ខ៖ ទាល់តែយើងដាំឈូកបានបានអត់បានដាំឈូកណុងហាស!

ក៖ អូ៎ចឹងយើងបានតិចដែរណេះមីងណេះ?

ខ៖ ចា៎!

ក៖ អាហ្នឹងប៉ុនគ្រាន់ថាយើង..?

ខ៖ គ្រាន់ថាតែម៉ាចិញ្ចឹមជីវិតរាល់មិនចង់គ្រប់ផងបានកូនជួយមកហ្នឹង!

ក៖ យើងអត់លក់ទេណេះមីងណេះ?

ខ៖ អត់។

ក៖ គ្រាន់យើងទុកហូប?

ខ៖ ហ្នឹងហើយ!

ក៖ មួយឆ្នាំទល់មួយឆ្នាំចឹងហាសណេះ?

ខ៖ មួយឆ្នាំទល់មួយឆ្នាំណុងហាស!

ក៖ អូ៎បាទមីងបាទ!

ខ៖ បើលក់ទៅបានអីហូប។

ក៖ បាទមីង!

ខ៖ បើមានតែប៉ុណ្ណឹង!

ក៖ ប៉ុន្តែសំរាប់កូនចៅយើងអីក៏ធូរធារជាងមុនដែរណេះមីងណេះ?

ខ៖ ហ្នឹងហើយអត់អីទេ។

ក៖ លែងមានអីពិបាកជាងមុនដែរ?

ខ៖ គេមានសូន្យដប់ប្រាំបួនអីជិះហើយហេស!

ក៖ អូ៎!

ខ៖ ផ្ទះសំបែងអីគេមាននៅ។

ក៖ ដោយសារអីដោយសារតែគេពួកគាត់មានការងារហើយមានប្រពន្ធកូនទៀត?

ខ៖ ហ្នឹងហើយ!

ក៖ ងាយស្រួលណេះមីងណេះ?

ខ៖ ចា៎!

ក៖ ចុះមីងគិតថាចឹងសំរាប់កាលពីក្មេងមីងធ្លាប់មានគោលបំណងថាធំឡើងមីងចង់ធ្វើអីមួយមីងធ្លាប់គិតអត់មីង?

ខ៖ ដូចមិនដឹងគិតធ្វើម៉េចផងព្រោះអីយើងមិនដឹងទៅរកធ្វើមុខរបរនៅណាចឹងហាស!

ក៖ បាទមីង!

ខ៖ ខ្ញុំទៅដល់កូរ៉េដែរតើកាលនេះហ្នឹងហោស!

ក៖​ អូ៎មីងធ្លាប់ទៅកូរ៉េដែរហោស?

ខ៖ ឆ្នាំទៅហោសហ្នឹងហើយទៅបានបីខែដល់ពេលយើងទៅយើងចាញ់ត្រជាក់ហោស!

ក៖ អូ៎!

ខ៖ ណាមួយដល់ពេលត្រជាក់ពេកឈឺឈឺតែក្បាលម៉ង។

ក៖ កូនធានាទៅនៅដែរហោសមីង?

ខ៖ កូនធានាទៅតើវាថាធានាទៅធ្វើការចឹងហាស!

ក៖ បាទ!

ខ៖ ធានាទៅលេងដូចថាយើងដូចថាយើងចង់ធ្វើការចឹងហាស!

ក៖ បាទមីង!

ខ៖ រួចទៅដល់ពេលយើងទៅធ្វើអត់កើត។

ក៖ ប៉ុន្តែមីង..?

ខ៖ ធ្វើអត់កើតបានបីខែមកវិញតើ!

ក៖ មីងធ្លាប់បានធ្វើការអត់ចឹងមីងបានចូលធ្វើការហើយនៅ?

ខ៖ អត់ផងហ្នឹង!

ក៖ អូ៎គ្រាន់យើងទៅដល់យើងនៅណា?

ខ៖ ទៅដល់នៅតែក្នុងផ្ទះហើយចំខែត្រជាកើហោសខែប្រាំបួនគិតទៅឆ្នាំខ្ញុំត្រជាក់តាំងពីខែដប់មួយ។

ក៖ អូ៎ធ្លាក់ទឹកកក់ធ្លាក់អីទៅមីង?

ខ៖ ហ្នឹងហើយធ្លាក់ព្រិលឡើងនេះហ្នឹងហាស!

ក៖ ចឹងយើងបានទៅមើលតែចឹងចឹងទៅ?

ខ៖ ទៅលេងម៉ងមើលគ្មានមើលចៅអីទេកាលណុង។

ក៖ អូ៎!

ខ៖ ទៅលេងម៉ងណុងគេនាំទៅដើរទៅសមុទ្រទៅអីហ្នឹង!

ក៖ អូ៎!

ខ៖ ជិះឡានមិនបានទៀតពេលទៅពុលឡានបីសតែងាប់នៅណុងហើយ!

ក៖ អូ៎វេទនាចឹងណេះមីងណេះ?

ខ៖ អូយឈប់ទៅហើយកូនប្រសារសួរម៉ែចង់ទៅទៀតដែរទេចឹងរួចខ្ញុំថាអត់ទេឈប់ហើយ!

ក៖ អូ៎បាទមីងបាទប៉ុន្តែកូនមីងអីឧស្សាហ៍មកលេងខ្មែរយើងដែរតើណេះមីងណេះ?

ខ៖ មករាល់ឆ្នាំតើ!

ក៖ អូទាំងកូនប្រសារទាំងអីណេះមីងណេះ?

ខ៖ ហ្នឹងហើយ!

ក៖ ចុះកូនមីងកូនប្រសារគាត់ធ្វើអីគេនៅណុងមីង?

ខ៖ ប្ដីវាធ្វើជាងភ្លើង។

ក៖ អូ៎ចឹងរកបានហាណេះមីងណេះ?

ខ៖ រកបានប្រាក់ខែជាងបួនប្រាំពាន់ដែរ។

ក៖ អូ៎បានច្រើនដែរមីងចុះមីងអើខ្ញុំមានសំនួរចុងក្រោយមួយមីង បើសិនជាចង់អោយមីងផ្ដែផ្ដាំទៅកូនចៅជំនាន់ក្រោយៗមីងមានពាក្យពេចន៍អីដែរចង់ផ្ដែផ្ដាំទៅពួកគាត់ទេមីង?

ខ៖ ចា៎!

ក៖ ទៅកូនៗចៅអីមីងចឹងហាស?

ខ៖ ដូចថាជំនាន់ក្រោយៗហ្នឹងអោយវាប្រឹងរៀនសូត្រទៅកុំអោយវាពិបាកដូចខ្ញុំចឹងអត់ចេះអក្សរចឹងហាស!

ក៖ បាទមីងបាទ!

ខ៖ អោយវាប្រឹងរៀនចេះដឹងទៅវាបានធូរកំលាំងដែរមិនដូចយើងអត់ចេះអក្សរចឹងយើងធ្វើស្រែធ្វើចំការហត់ហាសណាស់។

ក៖ បាទមីងដោយសារតែអើយាយតារបស់ពួកគាត់អត់បានរៀនច្រើន?

ខ៖ ចា៎!

ក៖ ដល់ពេលចឹងពួកគាត់ធ្វើស្រែហត់ជាងអីចឹងហាសណេះមីងណេះ?

ខ៖ ចា៎!

ក៖ ចុះមីងធ្លាប់បានទូន្មានព្រានប្រដៅពួកគាត់ដើម្បីអើដូចជាកុំអោយពួកគាត់ដើរផ្លូវខុសដូចជា ផ្លូវជក់គ្រឿងញៀនដូចអីដែរសង្គមគេអត់ទទួលស្គាល់អីចឹងតើហី?

ខ៖ ខ្ញុំប្រាប់ដែរតើខ្ញុំប្រាប់រាល់ថ្ងៃកូននៅប្រុសមួយហ្នឹងខ្ញុំថាខ្ញុំអត់ទទួលស្គាល់ទេកូនណាក៏ដោយអត់មានរឿងត្រូវការជួបចឹងៗទេ ប្រាប់វារាល់តែថ្ងៃអោយតែវាមកលេងផ្ទះចឹងហាសដើរជាមួយពួកខូចអីអត់អោយដើរជាមួយទេ។

ក៖ អូ៎បាទមីងបាទចឹងមីងតែងតែទូន្មានព្រានប្រដៅកូន?

ខ៖ ហ្នឹងហើយ!

ក៖ ហើយហ្នឹងចៅៗចឹងហាសណេះមីងណេះ?

ខ៖ ចា៎!

ក៖ នៅជាមួយណេះមីងណេះ?

ខ៖ ចា៎!

ក៖ អូ៎បាទមីងចុះមីងមានពាក្យពេចន៍អីរឺមួយក៏មានអីដែរទូន្មានព្រានប្រដៅពួកគាត់ផ្សេងទៀតអត់មីង?

ខ៖ ក្រៅពីហ្នឹងមានតើអោយកូនណុងប្រឹងរកស៊ីចឹងទៅកុំអោយពិបាកដូចខ្ញុំពិបាកពីមុនមកចឹងជំនាន់គេឥឡូវដូចថាគេសំបូរសប្បាយចឹងហាស!

ក៖ បាទមីងបាទចុះអើចឹងមីងមានអីផ្សេងពីហ្នឹងទៀតអត់មីង?

ខ៖ អត់មានផង។

ក៖ អូ៎មានតែប៉ុណ្ណឹងទេណេះមីងណេះ?

ខ៖ ហ្នឹងហើយ!

ក៖ ចឹងចុងក្រោយខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីង ហើយខ្ញុំហ្នឹងដាក់ការសម្ភាសរបស់មីងទៅក្នុងវេបសាយរបស់សាលាចឹងសំរាប់មីងចុងក្រោយខ្ញុំសុំការអនុញ្ញាតិពីមីងដើម្បីដាក់ការសម្ភាសរបស់មីងមួយហ្នឹងទៅក្នុងវេបសាយសាលាបានទេមីង ដូចជាការសម្ភាសរបស់មីងដែររាយរាប់មិញតាំងពីប្រវត្តិពីដើមរហូតមកដល់ឥឡូវចង់ដាក់ការសម្ភាសមួយហ្នឹងទៅក្នុងវេបសាយរបស់សាលាដើម្បីតំកល់ទុកអោយកូនចៅរបស់មីងបានស្គាល់បានដឹងពីប្រវត្តិរបស់មីងដែរមីងបានរៀបរាប់តាំងពីប៉ុលពតលុនណុលចឹងហាសមីង?

ខ៖ ចា៎!

ក៖ ចឹងអត់អីទេណវមីងណេះ?

ខ៖ ចា៎!

ក៖ បាទចឹងអរគុណច្រើនមីង។